qundao/data-zh-poetry huggingface dataset:
风入松
作者：张炎
朝代：宋

满头风雪昔同游。同载月明舟。回来又续西湖梦，绕江南、那处无愁。赢得如今老大，依然只是漂流。故人剪烛对花讴。不记此身浮。征衣冷落荷衣暖，径虽荒、也合归休。明□□□烟水，相思却在并州。
风入松 其一 与王彦常游会仙亭
作者：张炎
朝代：宋
体裁：词

爱闲能有几人来。松下独徘徊。清虚冷淡神仙事，笑名场、多少尘埃。漱齿石边危坐，洗心易里舒怀。划然长啸白云堆。更待月明陪。一瓢春水山中饮，喜无人、踏破苍苔。开了桃花半树，此游不是天台。
风入松 其二 酌惠山水
作者：张炎
朝代：宋
体裁：词

一瓢饮水曲肱眠。此乐不知年。今朝忽上龙峰顶，却原来、有此甘泉。洗却平生尘土，慵游万里山川。照人如鉴止如渊。古窦暗涓涓。当时桑苎今何在，想松风、吹断茶烟。著我白云堆里，安知不是神仙。
风入松 其二 酌惠山水
作者：张炎
朝代：宋
体裁：词

一瓢饮水曲肱眠。此乐不知年。今朝忽上龙峰顶，却原来、有此甘泉。洗却平生尘土，慵游万里山川。照人如鉴止如渊。古窦暗涓涓。当时桑苧今何在，想松风、吹断茶烟。著我白云堆里，安知不是神仙。
风入松·一春不是不寻春
作者：张炎
朝代：宋
体裁：词

一春不是不寻春。
终是不忺人。
好怀渐向中年减，对歌钟、浑没心情。
短帽怕黏飞絮，轻衫压扑游尘。
暖香十里软莺声。
小舫绿杨阴。
梦随蝴蝶飘零后，尚依依、花月关心。
惆怅一株梨雪，明年甚处清明。
风入松·一春不是不寻春
作者：张炎
朝代：宋

一春不是不寻春。终是不忺人。好怀渐向中年减，对歌钟、浑没心情。短帽怕黏飞絮，轻衫压扑游尘。暖香十里软莺声。小舫绿杨阴。梦随蝴蝶飘零後，尚依依、花月关心。惆怅一株梨雪，明年甚处清明。
风入松·一瓢饮水曲肱眠
作者：张炎
朝代：宋

一瓢饮水曲肱眠。
此乐不知年。
今朝忽上龙峰顶，却原来、有此甘泉。
洗却平生尘土，慵游万里山川。
照人如鉴止如渊。
古窦暗涓涓。
当时桑苎今何在，想松风、吹断茶烟。
着我白云堆里，安知不是神仙。
风入松·危楼古镜影犹寒
作者：张炎
朝代：宋
体裁：词

危楼古镜影犹寒。倒景忽相看。桃花不识东西晋，想如今、也梦邯郸。缥缈神仙海上，飘零图画人间。宝光丹气共回环。水弱小舟闲。秋风难老三珠树，尚依依、脆管清弹。说与霓裳莫舞，银桥不到深山。
风入松·岫云
作者：张炎
朝代：宋
体裁：词

卷舒无意入虚玄。丘壑伴云烟。石根清气千年润，覆孤松、深护啼猿。霭霭静随仙隐，悠悠闲对僧眠。傍花懒向小溪边。空谷覆流泉。浮踪自感今如此，已无心、万里行天。记得晋人归去，御风飞过斜川。
风入松·春游
作者：张炎
朝代：宋

一春不是不寻春。终是不忺人。好怀渐向中年减，对歌钟、浑没心情。短帽怕黏飞絮，轻衫厌扑游尘。暖香十里软莺声。小舫绿杨阴。梦随蝴蝶飘零后，尚依依、花月关心。惆怅一株梨雪，明年甚处清明。
风入松·春游
作者：张炎
朝代：宋
体裁：词

一春不是不寻春。终是不忺人。好怀渐向终年减，对歌钟、浑没风情。短帽怕黏飞絮，轻衫厌扑游尘。煖香十里软莺声。小舫绿杨阴。梦随蝴蝶飘零后，尚依依、花月关心。惆怅一株梨雪，明年甚处清明。
风入松·松风掩昼隐深清
作者：张炎
朝代：宋
体裁：词

松风掩昼隐深清。流水自泠泠。一从柯烂归来后，爱弦声。不爱枰声。颇笑山中散木，翻怜爨下劳薪。透云远响正丁丁。孤凤划然鸣。疑行岭上千秋雪，语高寒、相应何人。回首更无寻处，一江风雨潮生。
风入松·溪山堂竹别本作子昂竹石卷子
作者：张炎
朝代：宋
体裁：词

新篁依约佩初摇。老石润山腰。逸人未必犹酣酒，正溪头、风雨萧萧。砺齿犹随市隐，虚心肯受春招。从教三径入渔樵。对此觉尘消。娟枝冷叶无多子，伴明窗、书卷诗瓢。清过炎天梅蕊，淡欺雪里芭蕉。
风入松·满头风雪昔同游
作者：张炎
朝代：宋
体裁：词

满头风雪昔同游。同载月明舟。回来又续西湖梦，绕江南、那处无愁。赢得如今老大，依然只是漂流。故人翦烛对花讴。不记此身浮。征衣冷落荷衣暖，径虽荒、也合归休。明□□□烟水，相思却在并州。
风入松·赋稼村
作者：张炎
朝代：宋
体裁：词

老来学圃乐年华。茅屋短篱遮。儿孙戏逐田翁去，小桥横、路转三叉。细雨一犁春意，西风万宝生涯。携筇犹记渡晴沙。流水带寒鸦。门前少得宽闲地，绕平畴、尽是桑麻。却笑牧童遥指，杏花深处人家。
风入松·赠蒋道录溪山堂
作者：张炎
朝代：宋
体裁：词

门前山可久长看。留住白云难。溪虚却与云相傍，对白云、何必深山。爽气潜生树石，晓光竟入阑干。旧家三径竹千竿。苍雪拂衣寒。绿蓑青笠玄真子，钓风波、不是真闲。得似壶中日月，依然只在人间。
风入松·门前山可久长看
作者：张炎
朝代：宋
体裁：词

门前山可久长看。留住白云难。溪虚却与云相傍，对白云、何必深山。爽气潜生树石，晴光竟入栏干。旧家三径竹千竿。苍雪拂衣寒。绿蓑青笠玄真子，钓风波、不是真闲。得似壶中日月，依然只在人间。
风入松（与王彦常游会仙亭）
作者：张炎
朝代：宋
体裁：词

爱闲能有几人来。松下独徘徊。清虚冷淡神仙事，笑名场、多少尘埃。漱齿石边危坐，洗心易里舒怀。划然长啸白云堆。更待月明□。一瓢春水山中饮，喜无人、踏破苍苔。开了桃花半树，此游不是天台。
风入松（为山村赋）
作者：张炎
朝代：宋
体裁：词

晴岚暖翠护烟霞。乔木晋人家。幽居只恐归图画，唤樵青、多种桑麻。门掩推敲古意，泉分冷淡生涯。无边风月乐年华。留客可茶瓜。任他车马虽嫌僻，笑喧喧、流水寒鸦。小隐正宜深静，休栽湖上梅花。
风入松（听琴中弹樵歌）
作者：张炎
朝代：宋

松风掩昼隐深清。流水自泠泠。一从柯烂归来后，爱弦声、不爱枰声。颇笑山中散木，翻怜爨下劳薪。透云远响正丁丁。孤凤划然鸣。疑行岭上千秋雪，语高寒、相应何人。回首更无寻处，一江风雨潮生。
风入松（溪山堂竹·别本作子昂竹石卷子）
作者：张炎
朝代：宋
体裁：词

新篁依约佩初摇。老石润山腰。逸人未必犹酣酒，正溪头、风雨潇潇。砺齿犹随市隐，虚心肯受春招。从教三径入渔樵。对此觉尘消。娟枝冷叶无多子，伴明窗、书卷诗瓢。清过炎天梅蕊，淡欺雪里芭蕉。
风入松（赋稼村）
作者：张炎
朝代：宋
体裁：词

老来学圃乐年华。茅屋短篱遮。儿孙戏逐田翁去，小桥横、路转三叉。细雨一犁春意，西风万宝生涯。携筇犹记度晴沙。流水带寒鸦。门前少得宽闲地，绕平畴、尽是桑麻。却笑牧童遥指，杏花深处人家。
风入松（赠蒋道录溪山堂）
作者：张炎
朝代：宋

门前山可久长看。留住白云难。溪虚却与云相傍，对白云、何必深山。爽气潜生树石，晴光竟入阑干。旧家三径竹千竿。苍雪拂衣寒。绿蓑青笠玄真子，钓风波、不是真闲。得似壶中日月，依然只在人间。
风入松（酌惠山水）
作者：张炎
朝代：宋

一瓢饮水曲肱眠。此乐不知年。今朝忽上龙峰顶。却元来、有此甘泉。洗却平生尘土，慵游万里山川。照人如鉴止如渊。古窦暗涓涓。当时桑苎今何在，想松风、吹断茶烟。著我白云堆里，安知不是神仙。
风入松（闰元宵）
作者：张炎
朝代：宋
体裁：词

向人圆月转分明。箫鼓又逢迎。风吹不老蛾儿闹，绕玉梅、犹恋香心。报道依然放夜，何妨款曲行春。锦灯重见丽繁星。水影动梨云。今朝准拟花朝醉，奈今宵、别是光阴。帘底听人笑语，莫教迟了□青。
风入松（陈文卿酒边偶赋）
作者：张炎
朝代：宋
体裁：词

小窗晴碧飐帘波。昼影舞飞梭。惜春休问花多少，柳成阴、春已无多。金字初寻小扇，铢衣早试轻罗。园林未肯受清和。人醉牡丹坡。啸歌且尽平生事，问东风、毕竟如何。燕子寻常巷陌，酒边莫唱西河。
高阳台
作者：张炎
朝代：宋

榛中，故未有亦犹今之视昔之感，复叹葛岭贾相之故庐也。古木迷鸦，虚堂起燕，欢游转眼惊心。南圃东窗，酸风扫尽芳尘。鬓貂飞入平原草，最可怜、浑是秋阴。夜沈沈。不信归魂，不到花深。吹箫踏叶幽寻去，任船依断石，袖里寒云。老桂悬香，珊瑚碎击无声。故园已是愁如许，抚残碑、却又伤今。更关情。秋水人家，斜照西泠。
高阳台·古木迷鸦
作者：张炎
朝代：宋
体裁：词

古木迷鸦，虚堂起燕，欢游转眼惊心。南圃东窗，酸风扫尽芳尘。鬓貂飞入平原草，最可怜、浑是秋阴。夜沈沈。不信归魂，不到花深。吹箫踏叶幽寻去，任船依断石，袖裹寒云。老桂悬香，珊瑚碎击无声。故园已是愁如许，抚残碑，却又伤今。更关情。秋水人家，斜照西泠。
高阳台·西湖春感
作者：张炎
朝代：宋
体裁：词

接叶巢莺，平波卷絮，断桥斜日归船。能几番游，看花又是明年。东风且伴蔷薇住，到蔷薇、春已堪怜。更凄然。万绿西泠，一抹荒烟。当年燕子知何处，但苔深韦曲，草暗斜川。见说新愁，如今也到鸥边。无心再续笙歌梦，掩重门、浅醉闲眠。莫开帘。怕见飞花，怕听啼鹃。
高阳台·西湖春感
作者：张炎
朝代：宋

接叶巢莺，平波卷絮，断桥斜日归船。能几番游，看花又是明年。东风且伴蔷薇住，到蔷薇、春已堪怜。更凄然。万绿西泠，一抹荒烟。当年燕子知何处，但苔深韦曲，草暗斜川。见说新愁，如今也到鸥边。无心再续笙歌梦，掩重门、浅醉闲眠。莫开帘，怕见飞花，怕听啼鹃。
高阳台·西湖春感
作者：张炎
朝代：宋
体裁：词

接叶巢莺，平波卷絮，断桥斜日归船。能几番游？看花又是明年。东风且伴蔷薇住，到蔷薇、春已堪怜。更凄然，万绿西泠，一抹荒烟。
当年燕子知何处？但苔深韦曲，草暗斜川。见说新愁，如今也到鸥边。无心再续笙歌梦，掩重门、浅醉闲眠。莫开帘，怕见飞花，怕听啼鹃。
鹧鸪天
作者：张炎
朝代：宋
体裁：词

楼上谁将玉笛吹。山前水阔暝云低。劳劳燕子人千里，落落梨花雨一枝。修禊节，卖饧时。故乡惟有梦相随。夜来折得江头柳，不是苏堤也皱眉。
鹧鸪天·楼上谁将玉笛吹
作者：张炎
朝代：宋
体裁：词

楼上谁将玉笛吹。山前水阔暝云低。劳劳燕子人千里，落落梨花雨一枝。修禊近，卖饧时。故乡惟有梦相随。夜来折得江头柳，不是苏堤也皱眉。
鹧鸪天·楼上谁将玉笛吹
作者：张炎
朝代：宋

楼上谁将玉笛吹？山前水阔暝云低。劳劳燕子人千里，落落梨花雨一枝。修禊近，卖饧时。故乡惟有梦相随。夜来折得江头柳，不是苏堤也皱眉。
送程给事知越州
作者：张炎民
朝代：宋

威名尝使虏人惊，杖节还朝欲请缨。三绝文章留丽正，一麾江海去承明。夕闱入对虚青琐，昼锦行归耀绛旌。秋雨鲈莼厨膳美，晓风铙鼓使船轻。鉴湖云水关心久，蓬阁烟峦照眼清。西省自应论出守，未容全慰吏民情。
送程给事知越州
作者：张炎民
朝代：宋

威名尝使虏人惊，杖节还朝欲请缨。
三绝文章留丽正，一麾江海去承明。
夕闱入对虚青琐，昼锦行归耀绛旌。
秋雨鲈莼厨膳美，晓风铙鼓使船轻。
鑑湖云水关心久，蓬阁烟峦照眼清。
西省自应论出守，未容全慰吏民情。
为徐叔刚赋达斋
作者：张炜
朝代：宋

男儿劲正气，期欲展经纶。场屋求程艺，山林多隐人。学优宜必仕，道在不妨贫。快举摩霄翮，联翩立要津。
为徐叔刚赋达斋
作者：张炜
朝代：宋

男儿劲正气，期欲展经纶。
场屋求程艺，山林多隠人。
学优宜必仕，道在不妨贫。
快举摩霄翮，聮翩立要津。
书云萍录
作者：张炜
朝代：宋

聚若浮萍散若云，江湖姓氏总相闻。何烦爵里重铺叙，只倩梅花举似君。杰阁峥嵘据柳湾，段侯江令梦魂间。我来不问兴亡事，傲立薰风看蒋山。
书云萍录·其一
作者：张炜
朝代：宋

聚若浮萍散若云，江湖姓氏总相闻。何烦爵里重铺叙，只倩梅花举似君。
书云萍录·其一
作者：张炜
朝代：宋

聚若浮萍散若云，江湖姓氏搃相闻。
何烦爵里重铺叙，只倩梅花举似君。
书云萍录·其二
作者：张炜
朝代：宋

杰阁峥嵘据柳湾，段侯江令梦魂间。
我来不问兴亡事，傲立薫风看蒋山。
书云萍录·其二
作者：张炜
朝代：宋

杰阁峥嵘据柳湾，段侯江令梦魂间。我来不问兴亡事，傲立薰风看蒋山。
书向耐轩
作者：张炜
朝代：宋

芗林一谱传清白，以耐名轩更出奇。
修竹护牎梅夹路，岁寒消息独君知。
书向耐轩
作者：张炜
朝代：宋

芗林一谱传清白，以耐名轩更出奇。修竹护窗梅夹路，岁寒消息独君知。
书和靖故居
作者：张炜
朝代：宋

童鹤饥癯古屋低，孤山犹忆数联诗。先生更有清高处，未必梅花尽得知。
书和靖故居
作者：张炜
朝代：宋

童鹤饥癯古屋低，孤山犹忆数聨诗。
先生更有清高处，未必梅花尽得知。
买剑
作者：张炜
朝代：宋

袖携一剑三尺铦，试与豪士论丑妍。
锋铓闪烁走冰雪，靶鞘激烈拏风烟。
断蛟截犀挺灵怪，照人切玉光牵聨。
昔时欧冶不再岀，纯鈎盘郢名空传。
越王苟不遇薛烛，万户骏马谁肯捐。
物虽有价瑶无价，瑶逢识者逾精鲜。
主人得之亦自壮，十袭珍秘轻万钱。
何当佩服却戎羌，会令沙漠无戈鋋。
买剑
作者：张炜
朝代：宋

袖携一剑三尺铦，试与豪士论丑妍。锋铓闪烁走冰雪，靶鞘激烈拿风烟。断蛟截犀挺灵怪，照人切玉光牵联。昔时欧冶不再出，纯钩磐郢名空传。越王苟不遇薛烛，万户骏马谁肯捐。物虽有价瑶无价，瑶逢识者逾精鲜。主人得之亦自壮，十袭珍秘轻万钱。何当佩服却戎羌，会令沙漠无戈鋋。
再游玉泉观金鱼
作者：张炜
朝代：宋

曾见金鳞已十年，重来鬐鬛尚凄然。
忍从鰕蠏常为侣，好作蛟龙飞上天。
古木耸云尊梵宇，灵源疏滴润农阡。
商霖已得真贤佐，旱暵何劳吁玉泉。
再游玉泉观金鱼
作者：张炜
朝代：宋

曾见金鳞已十年，重来鬐鬣尚凄然。忍从虾蟹常为侣，好作蛟龙飞上天。古木耸云尊梵宇，灵源疏滴润农阡。商霖已得真贤佐，旱暵何劳吁玉泉。
冬至
作者：张炜
朝代：宋

冷笑书云上鲁台，乖祥俱向眼中猜。阴逢剥处自阳复，否到极时须泰来。霜剪草茸寒欲断，日烘梅粉暖全开。吾侬唤作寻常事，坐看儿童拜节回。
冬至
作者：张炜
朝代：宋

冷笑书云上鲁台，乖祥俱向眼中猜。
阴逢剥处自阳復，否到极时须泰来。
霜剪草茸寒欲断，日烘梅粉暖全开。
吾侬唤作寻常事，坐看儿童拜节回。
学吟
作者：张炜
朝代：宋

骚豪矢口便成诗，全异推敲炼句迟。
一字下平揺不动，数聨生就稳难移。
池塘春草英灵处，水月梅花颕悟时。
我亦学吟功未进，每将此理扣心师。
学吟
作者：张炜
朝代：宋

骚豪矢口便成诗，全异推敲鍊句迟。一字下平摇不动，数联生就稳难移。池塘春草英灵处，水月梅花颖悟时。我亦学吟功未进，每将此理扣心师。
宿洞霄虚白房
作者：张炜
朝代：宋

列岫宗奇观，藤萝结翠门。
隔岩龙唤雨，云走半牎昏。
宿洞霄虚白房
作者：张炜
朝代：宋

列岫宗奇观，藤萝结翠门。隔岩龙唤雨，云走半窗昏。
寄任居士
作者：张炜
朝代：宋

师默修禅观，龙升虎自閒。
眼开俱是道，心定亦无山。
瘿木床三尺，蓬茅屋半间。
錬成真积力，策景到瑶关。
寄任居士
作者：张炜
朝代：宋

师默修禅观，龙升虎自閒。眼开俱是道，心定亦无山。瘿木床三尺，蓬茅屋半间。鍊成真积力，策景到瑶关。
寄武冈宰宋雪岩
作者：张炜
朝代：宋

柳下分携须影苍，好风吹梦过都梁。诸蛮帖化花阴静，一骑飞尘荐墨香。书就几曾逢驿使，公馀应不冷奚囊。云情鹤态元如旧，应倚株梅忆锦乡。
寄武冈宰宋雪岩
作者：张炜
朝代：宋

柳下分携鬚影苍，好风吹梦过都梁。
诸蛮帖化花阴静，一骑飞尘荐墨香。
书就几曾逢驿使，公余应不冷奚囊。
云情鹤态元如旧，应倚株梅忆锦乡。
寄简崇禧司徒高士
作者：张炜
朝代：宋

袖惹天香隐故庐，一山猿鹤伴清虗。
有人来叩神仙诀，就剪晴云问起居。
寄简崇禧司徒高士
作者：张炜
朝代：宋

袖惹天香隐故庐，一山猿鹤伴清虚。有人来叩神仙诀，就剪晴云问起居。
寒月郊居
作者：张炜
朝代：宋

心远郊居閒亦胜，砖炉纸阁类僧房。
倦抽乐府翻吴韵，独对骚经味楚羌。
句到夺将袍锦赤，功成消得带金黄。
相逢毎惜芝兰种，犹在潇潇水竹傍。
寒月郊居
作者：张炜
朝代：宋

心远郊居閒亦胜，砖炉纸阁类僧房。倦抽乐府翻吴韵，独对骚经味楚羌。句到夺将袍锦赤，功成消得带金黄。相逢每惜芝兰种，犹在潇潇水竹傍。
小池
作者：张炜
朝代：宋

恰恰方池款竹斋，风揺窗扇掩还开。
无端半夜疏荷雨，更带秋声入梦来。
小池
作者：张炜
朝代：宋

恰恰方池款竹斋，风摇窗扇掩还开。无端半夜疏荷雨，更带秋声入梦来。
岩桂
作者：张炜
朝代：宋

天街清晓似香林，压担秋花塞市心。总被时人低价得，苇帘茅屋尽黄金。
岩桂
作者：张炜
朝代：宋

天街清晓似香林，压担秋花塞市心。
緫被时人低价得，苇帘茅屋尽黄金。
归畊
作者：张炜
朝代：宋

纡青拖紫信天缘，才说归畊自乐然。
二顷良田供活计，一鉏风雨饱丰年。
妻条桑叶催蚕起，儿脱莎衣傍犊眠。
不是此心甘隐退，为贪农隙理残编。
归耕
作者：张炜
朝代：宋

纡青拖紫信天缘，才说归耕自乐然。二顷良田供活计，一锄风雨饱丰年。妻条桑叶催蚕起，儿脱莎衣傍犊眠。不是此心甘隐退，为贪农隙理残编。
怀玉山人过越江
作者：张炜
朝代：宋

玉石纷纷叹混淆，君今怀璞在吟袍。快帆闻指西陵去，识眼相逢价自高。
怀玉山人过越江
作者：张炜
朝代：宋

玉石纷纷嘆混淆，君今怀璞在吟袍。
快帆闻指西陵去，识眼相逄价自高。
援藤
作者：张炜
朝代：宋
体裁：七言律诗

援藤穿藓扣云扉，清足高标显翠楣。风月任随时事改，江山不被世情移。虽无白酒留君醉，却有青编可自怡。朱紫纷纷徒说贵，隐居真乐几曾知。
春晚郊行有怀
作者：张炜
朝代：宋

行春车马渐无多，閒步郊原玩物华。已角未腴阴径笋，似香非韵别篱花。子规饶舌空催客，蛱蝶贪游不恋家。常记湖边同咏赏，归鞍扶醉月笼纱。
春晚郊行有怀
作者：张炜
朝代：宋

行春车马渐无多，閒步郊原玩物华。
已角未腴阴径笋，似香非韵别篱花。
子规饶舌空催客，蛱蝶贪游不恋家。
常记湖邉同咏赏，归鞍扶醉月笼纱。
杂诗
作者：张炜
朝代：宋
体裁：古风

笙簧世所贵，正调多溺沉。有人怀古心，临风理瑶琴。一弹秋月高，忽觉开尘襟。或疑涧泉声，忽作鸾凤吟。得意自怡悦，子期难再寻。铜壶一枝梅，尽可为知音。
柯山制墨胡处士求隶字
作者：张炜
朝代：宋

有客落魄游京都，形服差类山泽臞。
袖携一纸故友书，来求古隶铭墨模。
我方临池且自娱，触拨雅兴生江湖。
坐扣墨法果不诬，出示数餠泥金濡。
质模温润凝龙酥，麝气酷烈清透肤。
浣濯研沼尘滓无，磨动淳漆生金壶。
吴笺半幅翻雪腴，碧云掩冉生兔鬚。
豪家有钱贮金珠，谁肯淡好如吾徒。
自怜我为贫所拘，倾嚢尽易令无余。
临行束担付獠奴，就索诗句荣归途。
天下具眼不可污，芳名岂借人言沽。
柯山制墨胡处士求隶字
作者：张炜
朝代：宋

有客落魄游京都，形服差类山泽臞。袖携一纸故友书，来求古隶铭墨模。我方临池且自娱，触拨雅兴生江湖。坐扣墨法果不诬，出示数饼泥金濡。质模温润凝龙酥，麝气酷烈清透肤。浣濯研沼尘滓无，磨动淳漆生金壶。吴笺半幅翻雪腴，碧云掩冉生兔须。豪家有钱贮金珠，谁肯淡好如吾徒。自怜我为贫所拘，倾囊尽易令无馀。临行束担付獠奴，就索诗句荣归途。天下具眼不可污，芳名岂借人言沽。
桂
作者：张炜
朝代：宋

痴儿总向月中求，不信人间剩有秋。万点尽垂金粟颗，一枝宜上玉搔头。清香已压龙涎倒，堕萼宜将蚁醑浮。吟得诗成对花举，不须招客费赓酬。
桂
作者：张炜
朝代：宋

痴儿緫向月中求，不信人间剩有秋。
万点尽垂金粟颗，一枝宜上玉搔头。
清香已压龙涎倒，堕蕚宜将蚁醑浮。
吟得诗成对花举，不须招客费赓酬。
海棠
作者：张炜
朝代：宋

杨妃睡未足，西子妆太华。馀妖媚东君，化为枝上花。娇羞沁红玉，袅娜揉春霞。少陵恐添愁，不欲诗句誇。
海棠
作者：张炜
朝代：宋

杨妃睡未足，西子粧太华。
余妖媚东君，化为枝上花。
娇羞沁红玉，袅娜揉春霞。
少陵恐添愁，不欲诗句夸。
游洞霄栖真洞
作者：张炜
朝代：宋

笋舆揺兀到山前，就宿栖真古洞天。
老木倚风清鹤唳，湿云拖雨护龙眠。
尘凡夐岀几千仞，足迹经由已半仙。
到此岂容闲咏笔，重来知復是何年。
游洞霄栖真洞
作者：张炜
朝代：宋

笋舆摇兀到山前，就宿栖真古洞天。老木倚风清鹤唳，湿云拖雨护龙眠。尘凡夐出几千仞，足迹经由已半仙。到此岂容闲咏笔，重来知复是何年。
游葛岭玛瑙寺瞻孤山尊者像
作者：张炜
朝代：宋
体裁：古风

柳风吹兰衿，藓晕识芒履。寻幽古招提，偶识尊者墓。断碣眠苍云，慈容惨香雾。孤山岂无诗，未若壁间句。
游蒋山
作者：张炜
朝代：宋
体裁：五言律诗

家世帝王州，钟山耻未游。卷书趍幕府，散步入林丘。泉湃悬崖丑，云闲古树愁。草堂今在否，更欲展诗眸。
湖上次韵
作者：张炜
朝代：宋

湖边旧好即潘杨，惜不同舟舣岸傍。竹叶肯陪三揖醉，荷花分受一襟凉。雪壶色净冰心爽，金缕歌停玉骨香。客散楼台收晚照，独看西子学吴妆。
湖上次韵
作者：张炜
朝代：宋

湖邉旧好即潘杨，惜不同舟舣岸傍。
竹叶肯陪三揖醉，荷花分受一襟凉。
雪壶色浄冰心爽，金缕歌停玉骨香。
客散楼台收晚照，独看西子学吴妆。
知果寺参寥泉
作者：张炜
朝代：宋
体裁：七言绝句

破屋伶俜断碣横，剥苔彷佛见题名。自从人去西湖后，一掬寒泉便不清。
秋韆·其一
作者：张炜
朝代：宋

吾今两鬓已成丝，毎毎逢春独自悲。
最恨秋韆无力上，风流不比少年时。
秋韆·其二
作者：张炜
朝代：宋

綵索高悬锦柱头，女郎花下竞风流。
垂杨影裏曾窥见，飞起娇红一点愁。
窗底
作者：张炜
朝代：宋

日炙虗窗暖欲春，窗前椒蕾破梅英。
朦胧困眼看书倦，蓦听蜂儿扑纸声。
窗底
作者：张炜
朝代：宋

日炙虚窗暖欲春，窗前椒蕾破梅英。朦胧困眼看书倦，蓦听蜂儿扑纸声。
竹所
作者：张炜
朝代：宋

数干当櫩眼便青，翠阴千亩况为邻。休贪冷地闲风月，好作清朝劲节人。
竹所
作者：张炜
朝代：宋

数干当櫩眼便青，翠阴千畆况为邻。
休贪冷地闲风月，好作清朝劲节人。
简任新恩
作者：张炜
朝代：宋

自别梧姿二十年，情亲何暇雁传笺。深疑楚泽蟠胸次，不放吴霜点鬓边。我忆花间听乐府，君嗟柳下度吟鞭。于今又遂衔杯乐，湖海相逢岂偶然。
简任新恩
作者：张炜
朝代：宋

自别梧姿二十年，情亲何暇雁传笺。
深疑楚泽蟠胸次，不放吴霜点鬓邉。
我忆花间听乐府，君嗟柳下度吟鞭。
于今又遂衔杯乐，湖海相逄岂偶然。
简耕月
作者：张炜
朝代：宋

一犁将暝色，月下自耕耘。为适能吟趣，非干力穑勤。草芟心地阔，苗揠世情分。莘野如膺诏，新诗就献君。
简耕月
作者：张炜
朝代：宋

一犂将暝色，月下自耕耘。
为适能吟趣，非干力穑勤。
草芟心地阔，苗揠世情分。
莘野如膺诏，新诗就献君。
简赵真休
作者：张炜
朝代：宋
体裁：七言绝句

曾向诗坛夺锦袍，至今湖海诵风骚。何如放下浑无事，句不惊人意更高。
纸阁
作者：张炜
朝代：宋

纸阁新装褫，青毡喜尚存。翠圆垂彩络，红朵粲陶盆。藏密寒无著，融真体自温。夜深谁晤语，花缀短檠昏。
纸阁
作者：张炜
朝代：宋

纸阁新装褫，青氊喜尚存。
翠圆垂彩络，红朶粲陶盆。
藏密寒无着，融真体自温。
夜深谁晤语，花缀短檠昏。
缴回友人转示诗卷
作者：张炜
朝代：宋
体裁：七言绝句

拾得骊珠不秘藏，来寻识眼共平章。临风一盼留书架，夜夜豪光射竹房。
翠微亭
作者：张炜
朝代：宋
体裁：七言绝句

万木轮囷卧岁寒，一声啼鸟应空山。兴来小立危栏畔，身在碧云霄汉间。
舟离和州别史君
作者：张炜
朝代：宋

眷客留连久，分携各惘情。橹摇江水碧，城凸晓烟明。衣薄寒先觉，心平浪不惊。钟山青在睫，归兴逐云生。
舟离和州别史君
作者：张炜
朝代：宋

眷客留连久，分携各惘情。
艣摇江水碧，城凸晓烟明。
衣薄寒先觉，心平浪不惊。
钟山青在睫，归兴逐云生。
花飞
作者：张炜
朝代：宋
体裁：七言绝句

花飞梁苑春消后，月落秦楼夜断时。一点不如归去恨，阿谁说与杜鹃知。
苦寒二首
作者：张炜
朝代：宋

北风吹枯桑，污注如语汝。窗虚夜少寐，展转莫宁处。衾裯冷如铁，凛凛不可禦。家居犹畏寒，何况远行旅。白雪农家瑞，亦使天下寒。陋巷无饥民，此瑞古所难。上方播春仁，发粟赒饥餐。一饱生欢心，万户各获安。
苦寒二首·其一
作者：张炜
朝代：宋

北风吹枯桑，污注如语汝。
牎虗夜少寐，展转莫宁处。
衾裯冷如鐡，凛凛不可御。
家居犹畏寒，何况远行旅。
苦寒二首·其一
作者：张炜
朝代：宋

北风吹枯桑，污注如语汝。窗虚夜少寐，展转莫宁处。衾裯冷如铁，凛凛不可禦。家居犹畏寒，何况远行旅。
苦寒二首·其二
作者：张炜
朝代：宋

白雪农家瑞，亦使天下寒。
陋巷无饥民，此瑞古所难。
上方播春仁，发粟赒饥飡。
一饱生欢心，万户各获安。
苦寒二首·其二
作者：张炜
朝代：宋

白雪农家瑞，亦使天下寒。陋巷无饥民，此瑞古所难。上方播春仁，发粟赒饥餐。一饱生欢心，万户各获安。
荐菊泉
作者：张炜
朝代：宋

近来湖上风光改，古蹟三贤亦就迁。
独有菊泉能定力，岁寒坚守此山前。
荐菊泉
作者：张炜
朝代：宋

近来湖上风光改，古迹三贤亦就迁。独有菊泉能定力，岁寒坚守此山前。
虚谷
作者：张炜
朝代：宋
体裁：古风

虚室既生白，空谷亦传声。山翁抱高标，借为虚谷名。中有如带水，流出心源清。我欲从之游，临风濯尘缨。
观王氏山亭旧基
作者：张炜
朝代：宋

山亭碍月不容留，拆去危基立故丘。
落日倚笻舒望眼，片帆鈎破一江秋。
观王氏山亭旧基
作者：张炜
朝代：宋

山亭碍月不容留，拆去危基立故丘。落日倚筇舒望眼，片帆钩破一江秋。
观集芳园
作者：张炜
朝代：宋
体裁：五言律诗

千步入修廊，犹闻碧雾香。风翻宫襭紫，菊染御枹黄。亭宇丹青老，笙歌岁月长。上皇临幸少，书圃自翱翔。
访刘山人隐居
作者：张炜
朝代：宋

步入山回处，茅櫩隐士家。
远峰奔渇骥，曲径袅修蛇。
纯翠千茎竹，交红一架花。
客来费清供，汲水自煎茶。
访刘山人隐居
作者：张炜
朝代：宋

步入山回处，茅櫩隐士家。远峰奔渴骥，曲径袅修蛇。纯翠千茎竹，交红一架花。客来费清供，汲水自煎茶。
试宣毫
作者：张炜
朝代：宋

中山瑞兽久不出，天下笔工徒负名。
近闻宛陵获数辈，束縳管制差专精。
携入京师求鉴赏，一见不以他毫轻。
呼童涤砚淬瑿玉，催我纸上云烟生。
试宣毫
作者：张炜
朝代：宋

中山瑞兽久不出，天下笔工徒负名。近闻宛陵获数辈，束缚管制差专精。携入京师求鉴赏，一见不以他毫轻。呼童涤砚淬瑿玉，催我纸上云烟生。
试童岩野墨
作者：张炜
朝代：宋

杵麋烘麝样新翻，蟾玉轻磨漆未乾。合走春风供化笔，肯随清誉到诗坛。
试童岩野墨
作者：张炜
朝代：宋

杵麋烘麝様新翻，蟾玉轻磨漆未干。
合走春风供化笔，肯随清誉到诗坛。
试翁寿乡贡余墨
作者：张炜
朝代：宋

万杵炼麋揺夜月，一圭分剂割晴云。
雪腴半展陶泓浄，改罢新诗写赠君。
试翁寿乡贡馀墨
作者：张炜
朝代：宋

万杵炼麋摇夜月，一圭分剂割晴云。雪腴半展陶泓净，改罢新诗写赠君。
谒和靖祠
作者：张炜
朝代：宋
体裁：五言律诗

先生遗隐迹，年古路荒凉。鹤唤诗魂去，梅留姓字香。孤山应似旧，荐菊谩流芳。翻作西湖梦，骚人为断肠。
谢友人惠笔
作者：张炜
朝代：宋

翰墨场中浪得名，近来研席愧尘侵。
紫怀心素锋铓健，红束腰身管套深。
珍重故交分数种，胜于埜老获千金。
便当拂茧晴窗下，剩写新诗倩鹤吟。
谢友人惠笔
作者：张炜
朝代：宋

翰墨场中浪得名，近来研席愧尘侵。紫怀心素锋铓健，红束腰身管套深。珍重故交分数种，胜于野老获千金。便当拂茧晴窗下，剩写新诗倩鹤吟。
谢朱高邮惠湛卢诗集
作者：张炜
朝代：宋
体裁：七言律诗

门掩飞花欲曙时，起来忽接湛卢诗。清新尽夺冰霜气，婉丽浑无脂腻辞。题品江山今已了，登庸廊庙不宜迟。高沙父老休专惠，宣室今兴夜半思。
谢瑜首座寄黄龙茶
作者：张炜
朝代：宋
体裁：七言绝句

寄我黄龙茗一圭，旋烹竹雪试新奇。地炉火软汤初沸，先约梅花小赋诗。
谦斋席间赠苔矶
作者：张炜
朝代：宋
体裁：五言律诗

因合谦斋饮，新编得细哦。髯掀天地阔，足历水云多。才敏逢青眼，家成隐翠萝。近闻诗债盛，老退欲停戈。
赋竹宫羽人芸谷
作者：张炜
朝代：宋
体裁：七言绝句

昔年摘叶更寻枝，踏遍山巅与水涯。今日华阳亲荐得，玉苗仙草映灵芝。
赠制墨羽人葛太玉
作者：张炜
朝代：宋
体裁：七言绝句

回公胶法不轻传，太玉知机合伴仙。安得翠云蜚象管，书邀风月上蛮笺。
赠梁弥仙
作者：张炜
朝代：宋

笑侧华阳一幅巾，碧眸苍鬓貌如春。
罗浮洞裏通勾曲，疑怪相逢似故人。
赠梁弥仙
作者：张炜
朝代：宋

笑侧华阳一幅巾，碧眸苍鬓貌如春。罗浮洞里通勾曲，疑怪相逢似故人。
辛丑长至
作者：张炜
朝代：宋
体裁：五言律诗

物意通人事，阳生一脉天。梅虽搀腊破，柳已得春先。袜颂趋时献，台云取巧传。所须惟饱耳，延颈看丰年。
辛丑长至后九日其夕大风
作者：张炜
朝代：宋

朝家祷琼瑞，天忽赐雄风。
静听耳轰皷，冻眠身屈弓。
把茅吹卷后，矮柱兀揺中。
拶晓怪威息，太阳升海东。
辛丑长至后九日其夕大风
作者：张炜
朝代：宋

朝家祷琼瑞，天忽赐雄风。静听耳轰鼓，冻眠身屈弓。把茅吹卷后，矮柱兀摇中。拶晓怪威息，太阳升海东。
过西兴渡
作者：张炜
朝代：宋

久不到西陵，重来扣便？。眼吞沧海碧，帆卷越山青。路远人烟盛，官清风浪停。片时登岸口，小立望云亭。
过西兴渡
作者：张炜
朝代：宋
体裁：五言律诗

久不到西陵，重来扣便�。眼吞沧海碧，帆卷越山青。路远人烟盛，官清风浪停。片时登岸口，小立望云亭。
过西兴渡
作者：张炜
朝代：宋

久不到西陵，重来扣便𦫃。
眼吞沧海碧，帆卷越山青。
路远人烟盛，官清风浪停。
片时登岸口，小立望云亭。
雪窗惠海棠
作者：张炜
朝代：宋
体裁：七言绝句

驱奴分送海棠花，袅娜枝头剪碎霞。插向铜壶当爱惜，且留春色在吾家。
雪窗自西陵以新诗并水仙见惠
作者：张炜
朝代：宋

洛浦风流几隔年，江南重见色依然。
根从埜卉同分品，香与梅花可并肩。
葩白中黄饶藴藉，腊梅春暖肆芳妍。
殷勤併挟新诗送，领略丰姿夜不眠。
雪窗自西陵以新诗并水仙见惠
作者：张炜
朝代：宋

洛浦风流几隔年，江南重见色依然。根从野卉同分品，香与梅花可并肩。葩白中黄饶蕴藉，腊梅春暖肆芳妍。殷勤并挟新诗送，领略丰姿夜不眠。
鞦韆
作者：张炜
朝代：宋

吾今两鬓已成丝，每每逢春独自悲。最恨鞦韆无力上，风流不比少年时。綵索高悬锦柱头，女郎花下竞风流。垂杨影里曾窥见，飞起娇红一点愁。
鞦韆·其一
作者：张炜
朝代：宋

吾今两鬓已成丝，每每逢春独自悲。最恨鞦韆无力上，风流不比少年时。
鞦韆·其二
作者：张炜
朝代：宋

綵索高悬锦柱头，女郎花下竞风流。垂杨影里曾窥见，飞起娇红一点愁。
题六和塔秀江亭
作者：张炜
朝代：宋

秀江亭上驻吟怀，苔藓轩窗四面开。
潮怒挟风吹海立，橹声揺月下天来。
浮沤世事等出没，泛梗羁人几去回。
待写篇诗纪游迹，路迢不奈马频催。
题六和塔秀江亭
作者：张炜
朝代：宋

秀江亭上驻吟怀，苔藓轩窗四面开。潮怒挟风吹海立，橹声摇月下天来。浮沤世事等出没，泛梗羁人几去回。待写篇诗纪游迹，路迢不奈马频催。
题友人深居
作者：张炜
朝代：宋

閒中有真乐，深隐向林峦。？竹招山色，栽梅结岁寒。事因贫后少，心到老来安。拾芥取青紫，野人犹畏难。
题友人深居
作者：张炜
朝代：宋
体裁：五言律诗

閒中有真乐，深隐向林峦。�竹招山色，栽梅结岁寒。事因贫后少，心到老来安。拾芥取青紫，野人犹畏难。
题友人深居
作者：张炜
朝代：宋

閒中有真乐，深隐向林峦。
𠜴竹招山色，栽梅结岁寒。
事因贫后少，心到老来安。
拾芥取青紫，野人犹畏难。
题友人自方家峪迁居北山栖霞岭
作者：张炜
朝代：宋
体裁：七言律诗

素喜华居逼禁闉，北山何事又移文。来依岳麓千章翠，閒却南屏一片云。招月咏梅君自乐，煮泉瀹茗客同分。未随燕雀伸忱贺，先剪溪藤述寸芹。
题可山梅花岩
作者：张炜
朝代：宋
体裁：七言律诗

高人深欲买山居，常办栽梅养鹤图。喜有名园邻水月，不妨清梦忆江湖。羲之坦腹应相爱，和靖掀髯足自娱。旦夕杖藜须践约，锦囊先束付奚奴。
题夏训武圭画牛
作者：张炜
朝代：宋

枯木立数茎，断岸走千尺。旁有牧牛儿，放牛倚拳石。牛闲芳草间，儿倦眠局蹐。画手笔入神，淡墨夺真迹。凭谁唤儿醒，落日归路僻。觉来横短笛，吹断远山碧。
题夏训武珪画牛
作者：张炜
朝代：宋

枯木立数茎，断岸走千尺。
旁有牧牛儿，放牛倚拳石。
牛闲芳草间，儿倦眠跼蹐。
画手笔入神，淡墨夺真迹。
凭谁唤儿醒，落日归路僻。
觉来横短笛，吹断远山碧。
题心远别墅
作者：张炜
朝代：宋
体裁：五言律诗

闻说藏修所，凭山更接溪。百花搀序发，万竹剪云齐。地胜尘无染，廛居俗正迷。二王诗绝唱，何用我留题。
题村居
作者：张炜
朝代：宋

村居何识见时节，春去春来自一年。谁与儿童话寒食，也将杨柳插门前。数舍茅茨簇水涯，傍檐一树早梅花。年丰便觉村居好，竹里新添卖酒家。
题村居·其一
作者：张炜
朝代：宋
体裁：七言绝句

村居何识见时节，春去春来自一年。谁与儿童话寒食，也将杨柳插门前。
题村居·其二
作者：张炜
朝代：宋

数舍茅茨簇水涯，傍檐一树早梅花。
年丰便觉村居好，竹裏新添卖酒家。
题村居·其二
作者：张炜
朝代：宋

数舍茅茨簇水涯，傍檐一树早梅花。年丰便觉村居好，竹里新添卖酒家。
题童宰盘隐
作者：张炜
朝代：宋

才了花阴入要涂，暂时归去友樵渔。
远山数笔意不尽，流水一泓清有余。
我辈爱吟怀退步，谁人得计肯闲居。
古梅树下三间屋，深掩柴门静读书。
题童宰盘隐
作者：张炜
朝代：宋

才了花阴入要涂，暂时归去友樵渔。远山数笔意不尽，流水一泓清有馀。我辈爱吟怀退步，谁人得计肯闲居。古梅树下三间屋，深掩柴门静读书。
题莲峰集后
作者：张炜
朝代：宋
体裁：五言律诗

夺得莲峰秀，英名馥迩遐。文章腾气燄，句律炼聱牙。一梗江湖客，三朝忠义家。欲评清绝处，雪月照梅花。
题适安隐居
作者：张炜
朝代：宋
体裁：七言绝句

萝蔓纫岩竹翳闾，天然幻出隐人居。客来欲问山中趣，挂壁丝桐插架书。
题问坐主梅隐
作者：张炜
朝代：宋
体裁：七言绝句

万点春风吐白云，孤芳绕屋占云根。幽闲中得幽闲处，暗水流香紧闭门。
饯友人赴靖州通道尉
作者：张炜
朝代：宋

竹风荷气约朱明，路入渠阳暑尚清。
马耳萧萧悬堕月，鷄声喔喔勉修程。
何拘梅政夸年少，即泛莲漪赞老成。
莫把西湖浪吟笔，楚山空阔更关情。
饯友人赴靖州通道尉
作者：张炜
朝代：宋

竹风荷气约朱明，路入渠阳暑尚清。马耳萧萧悬堕月，鸡声喔喔勉修程。何拘梅政誇年少，即泛莲漪赞老成。莫把西湖浪吟笔，楚山空阔更关情。
马塍
作者：张炜
朝代：宋
体裁：七言绝句

水拍田塍路半斜，悄无人迹过农家。春风自谓专桃李，也有工夫到菜花。
骑马
作者：张炜
朝代：宋

陌上骑骢马，朱缨耀日丹。袖欺鞭竹瘦，靴入？金寒。毳帽兜貂鼠，茸裘织雁团。戎装吾亦可，初不碍儒冠。
骑马
作者：张炜
朝代：宋
体裁：五言律诗

陌上骑骢马，朱缨耀日丹。袖欺鞭竹瘦，靴入�金寒。毳帽兜貂鼠，茸裘织雁团。戎装吾亦可，初不碍儒冠。
骑马
作者：张炜
朝代：宋

陌上骑骢马，朱缨耀日丹。
袖欺鞭竹瘦，靴入𩍐金寒。
毳帽兜貂鼠，茸裘织雁团。
戎装吾亦可，初不碍儒冠。
鸥鹭世界
作者：张炜
朝代：宋

閒飞芦苇疑成序，独立菰蒲似不群。愁思无边烟水阔，画家诗境合平分。
鸥鹭世界
作者：张炜
朝代：宋

閒飞芦苇疑成序，独立菰蒲似不群。
愁思无邉烟水阔，画家诗境合平分。
恨欢迟·恨来迟·淡薄情怀
作者：张焘
朝代：宋
体裁：词

淡薄情怀。浅缀胭脂。独占江梅。最好是、严凝苦寒天气，却是开时。也不许、桃杏斗妍媸。也不许、雪霜相欺。又只恐、谁家一声羌笛，落尽南枝。
挽老苏先生
作者：张焘
朝代：宋
体裁：七言律诗

本朝文物盛西州，独得宗公荐冕旒。稷嗣草仪书未奏，茂陵辞客病无瘳。一门歆向传家学，二子机云并隽游。守蜀无因奠尊酒，素车应满古原头。
耆英会诗
作者：张焘
朝代：宋

洛城今昔衣冠盛，韩国园林景物全。
功在三朝尊二相，数逾九老萃羣贤。
当时乡社为高会，此日居留许款延。
多幸不才陪履舄，更惭七十是新年。
耆英会诗
作者：张焘
朝代：宋

洛城今昔衣冠盛，韩国园林景物全。功在三朝尊二相，数逾九老萃群贤。当时乡社为高会，此日居留许款延。多幸不才陪履舄，更惭七十是新年。
踏莎行·阳复寒根
作者：张焘
朝代：宋
体裁：词

阳复寒根，气回枯杆。前村昨夜梅初绽。谁言造化没偏颇，半开何独南枝暖。素艳幽轻，清香远散。雪中岂恨和羹晚。不知何处误东君，至今不使春拘管。
题碧落洞
作者：张熙
朝代：宋
体裁：七言绝句

大豁□幽彻洞天，分明平地有蓬山。朝元□□归何晚，故敞瑶扃白日闲。
上赵主簿霁宇
作者：张爚
朝代：宋
体裁：五言律诗

辞棘鸾飞远，重来棹雪舟。政声清似水，官况冷于秋。谱系王侯贵，文章班马流。赈民问钱谷，名已在金瓯。
请赵季宪主玉虚道院
作者：张爚
朝代：宋

来自东山东复东，飞空一剑伴丝桐。能令矮屋疏篱下，如在十洲三岛中。鍊句入神敲夜月，谈玄动客笑春风。闻师曾得长生诀，同采丹砂访葛翁。
请赵季宪主玉虚道院
作者：张爚
朝代：宋

来自东山东復东，飞空一剑伴丝桐。
能令矮屋疏篱下，如在十洲三岛中。
炼句入神敲夜月，谈玄动客笑春风。
闻师曾得长生诀，同采丹砂访葛翁。
重沓岭
作者：张爚
朝代：宋

松间叠石步高低，啼鸟幽林听隔溪。七尺枯藤可扶老，青鞋香汗落花泥。
重沓岭
作者：张爚
朝代：宋

松间迭石步高低，啼鸟幽林听隔溪。
七尺枯藤可扶老，青鞋香汗落花泥。
出舍在浙江亭得父书开示题诗于亭
作者：张牧
朝代：宋
体裁：七言律诗

结束青山向日还，得书南望意悠然。少宽二老庭帏念，粗了生平灯火缘。去路虽遥心已近，短篇欲就意难圆。不妨静洗笙歌耳，稳接江涛到枕边。
韶州秩满至清源道中闻子庠侄磻俱登第又题客邸
作者：张牧
朝代：宋
体裁：五言律诗

道路已三月，山川犹昔年。绣花红委地，刺水绿平田。生计付身外，儿曹慰眼前。愈知贫有味，无梦到愁边。
句
作者：张献图
朝代：宋

吾今为奉职，子莫怨鸾孤。
山门六题寄圣俞
作者：张献民
朝代：宋
体裁：古风

文脊佳峰峦，烟云密帷幕。穷深到幽处，无路通马脚。天意忽芜没，神功为开凿。周环列苍石，直上撑碧落。伏暑坐其下，凛凛风霜作。俗客频往来，只恐却锁钥。
山门六题寄圣俞 其一 夕阳岩
作者：张献民
朝代：宋

屹嵲欲到倚山脚，涵云泄雨摩半空。向晚呀然射颓照，叠石烂烂参差红。
山门六题寄圣俞 其二 紫云岩
作者：张献民
朝代：宋

日破阴蒙照岩顶，紫云一片拖晴影。溶溶泄泄晚不收，只疑便是壶中景。
山门六题寄圣俞 夕阳岩 其一
作者：张献民
朝代：宋

屹嵲欲到倚山脚，涵云洩雨摩半空。
向晚呀然射颓照，迭石烂烂参差红。
山门六题寄圣俞 夕阳岩 其二
作者：张献民
朝代：宋
体裁：七言绝句

岩下夕阳烛已然，岩腰斜照光犹射。暮云残霭不能遮，始信仙居无昼夜。
山门六题寄圣俞 紫云岩 其一
作者：张献民
朝代：宋
体裁：七言绝句

朝见紫云生霏霏，暮见紫云归戢戢。有时飞鸾舞上下，料是仙人潜出入。
山门六题寄圣俞 紫云岩 其二
作者：张献民
朝代：宋

日破阴蒙照岩顶，紫云一片拖晴影。
溶溶洩洩晚不收，只疑便是壶中景。
山门六题寄圣俞·夕阳岩
作者：张献民
朝代：宋

屹嵲欲到倚山脚，涵云泄雨摩半空。向晚呀然射颓照，叠石烂烂参差红。岩下夕阳烛已然，岩腰斜照光犹射。暮云残霭不能遮，始信仙居无昼夜。
山门六题寄圣俞·山门
作者：张献民
朝代：宋

无路可通文脊隈，山腰大辟门崔嵬。若非天地功破裂，定是鬼神力凿开。浑浑旁撑苍壁立，空空直贯清风来。祇应便彻仙源去，愿蹑飞云到玉台。
山门六题寄圣俞·山门
作者：张献民
朝代：宋

无路可通文脊隈，山腰大闢门崔嵬。
若非天地功破裂，定是鬼神力凿开。
浑浑旁撑苍壁立，空空直贯清风来。
祇应便彻仙源去，愿蹑飞云到玉台。
山门六题寄圣俞·朝阳洞
作者：张献民
朝代：宋
体裁：七言绝句

撇衣秉火扪石入，路硬硗确黑如漆。穷深不见瞿硎生，洞中依旧石藏室。
山门六题寄圣俞·涟漪洞
作者：张献民
朝代：宋
体裁：七言绝句

洞流何处窟穴断，泉向洞中源源生。潺潺万古流不尽，夜夜空照山月明。
山门六题寄圣俞·碧云洞
作者：张献民
朝代：宋
体裁：七言绝句

一窦险若到平处，裂壁忽见天共明。水深不敢投石响，潭中惟恐神龙惊。
山门六题寄圣俞·紫云岩
作者：张献民
朝代：宋

朝见紫云生霏霏，暮见紫云归戢戢。有时飞鸾舞上下，料是仙人潜出入。日破阴蒙照岩顶，紫云一片拖晴影。溶溶泄泄晚不收，只疑便是壶中景。
从军行
作者：张玉娘
朝代：宋

三十遴骁勇，从军事北荒。流星飞玉弹，宝剑落秋霜。书角吹杨柳，金山险马当。长驱空朔漠，驰捷报明王。
元日
作者：张玉娘
朝代：宋

曈日破寒天，红光生紫烟。诗情归草梦，春色染桃笺。眉月添明镜，梅妆静翠钿。堂开诸弟集，相对笑迎年。
卖花声·冬景
作者：张玉娘
朝代：宋

衾重夜寒凝。幽梦初醒。玉盘香水彻清冰。起向妆台看晓镜，瘦蹙梅英。门外六花零。香袂棱棱。等闲斜倚旧围屏。冷浸宝奁脂粉懒，无限凄清。
卖花声冬景
作者：张玉娘
朝代：宋

衾重夜寒凝。幽梦初醒。玉盘香水彻清冰。起向妆台看晓镜，瘦蹙梅英。门外六花零。香袂棱棱。等闲斜倚旧围屏。冷浸宝奁脂粉懒，无限凄
南乡子·清昼
作者：张玉娘
朝代：宋

疏雨动轻寒。金鸭无心爇麝兰。深院深深人不到，凭阑。尽日花枝独自看。销睡报双鬟。茗鼎香分小凤团。雪浪不须除酒病，珊珊。愁绕春丛泪未干。
南乡子清画
作者：张玉娘
朝代：宋

疏雨动轻寒。金鸭无心＊麝兰。深院深深人不到，凭阑。尽日花枝独自看。销睡报双鬟。茗鼎香分小凤团。雪浪不须除酒病，珊珊。愁绕春丛
双燕离
作者：张玉娘
朝代：宋
体裁：诗

白杨花发春正美，黄鹄帘垂低燕子。双去复双来，将雏成旧垒。秋风忽夜起，相呼度江水。风高江浪危，拆散东西飞。红径紫陌芳情断，朱户琼窗旅梦违。憔悴卫佳人，年年愁独归。
古别离
作者：张玉娘
朝代：宋

把酒上河梁，送君灞陵道。去去不复返，古道生秋草。迢递山河长，缥缈音书杳。愁结雨冥冥，情深天浩浩。人云松菊荒，不言桃李好。澹泊罗衣裳，容颜萎枯槁。不见镜中人，愁向镜中老。
咏史·党奴
作者：张玉娘
朝代：宋
体裁：七言绝句

江雪寒连酒思豪，歌传锦帐醉烹羔。争如取水陶承旨，茗碗清新兴味高。
咏史·孟浩然
作者：张玉娘
朝代：宋

风剪银潢雪满天，蹇驴骑过灞桥边。诗愁万斛应难载，非为驰驱老不便。
咏史·林和靖
作者：张玉娘
朝代：宋

饮尽春觞兴转赊，竹阴扶日印窗斜。骑驴踏遍吴山曲，处处东风出杏花。
咏史·谢东山
作者：张玉娘
朝代：宋

风捲胡沙动地尘，蔷薇深洞蔼馀春。棋终偶折登山屐，方信风流社稷臣。
咏史·贾浪仙
作者：张玉娘
朝代：宋

乘驴迢递走红尘，十二街中草色春。不是眼空京兆尹，敲推原已入诗神。
咏史·陈图南
作者：张玉娘
朝代：宋

避名高卧白云深，扶醉骑驴下碧岑。一笑披袍惊堕处，遁时知有济时心。
咏夏雨
作者：张玉娘
朝代：宋

头上云俱黑，一片雨浪浪。惨澹隐高树，霏微迷绿杨。冷冷添涧水，点点落危樯。帘捲山流翠，郊虚草自香。静嫌声间竹，醉爱爽凝觞。殿阁罗閒扇，池亭送嫩凉。荷珠圆复碎，兰芷脆还芳。拂埃乱天际，度云喧草堂。乘空曳轻练，向晚洗炎光。幽径荒苔滑，短檐飞鸟忙。湛湛翻萍影，溶溶浸柳塘。无心留石洞，有梦恼襄王。暝色欺明月，高飙透薄裳。入更生阒寂，攲坐讶清商。润气清湘簟，徘徊怯绣床。
咏杨柳
作者：张玉娘
朝代：宋

袅袅斜笼寒雨，年年萦乱愁肠。相对不堪憔悴，画眉羞斗纤长。
咏案头四俊·珠麝墨
作者：张玉娘
朝代：宋

兰煤薰透漏星房，苍璧无痕晕漆光。万杵龙珠凝海水，十分麝泪泣玄霜。松烟入砚还矜色，江雨翻云别有香。风静月林秋气逼，满天诗思动清商。
咏案头四俊·锦花笺
作者：张玉娘
朝代：宋

薛涛诗思饶春色，十样鸾笺五采誇。香染桃英清入观，影翻藤角眩生花。涓涓锦水涵秋叶，苒苒剡波漾晚霞。却笑回文苏氏子，工夫空自废韶华。
咏竹·月
作者：张玉娘
朝代：宋

幽幽万籁竹千竿，凉夜宜从月里看。翠节参差邀玉兔，金波晃漾浴青鸾。半檐苍月催诗思，一径寒辉醒醉魂。吹彻霓裳清露下，嫦娥犹自对芳樽。
咏竹·烟
作者：张玉娘
朝代：宋

数枝潇洒碧溪寒，水气冥冥日欲昏。青玉案前双翡翠，紫丝帐里万琅玕。湘江旧事迷归梦，陆海春阴无羽翰。晚来独倚阑干望，暝色连天何处村。
咏竹·雪
作者：张玉娘
朝代：宋

冻雪霏霏堕九皋，竹枝垂地翠旋销。玉龙战退飞鳞甲，青凤翻成白羽毛。岁晚馀寒知劲节，梦回佳兴讶清标。隔云谁弄柯亭笛，落尽梅花风韵高。
哭沈生
作者：张玉娘
朝代：宋

中路怜长别，无因复见闻。愿将今日意，化作阳台云。
哭沈生
作者：张玉娘
朝代：宋

仙郎久未归，一归笑春风。中涂成永绝，翠袖染啼红。怅恨生死异，梦魂还再逢。宝镜照秋水，明此一寸衷。素情无所著，怨逐双飞鸿。
夏夜园亭纳凉
作者：张玉娘
朝代：宋

南园有凉气，移席散馀情。新月隐修竹，清风开小亭。水骨静香汗，霜纨扑乱萤。忽然微雨至，爽籁拂檐楹。
如梦令戏和李易安
作者：张玉娘
朝代：宋
体裁：词

门外车驰马骤。绣阁犹醺春酒。顿觉翠衾寒，人在枕边如旧。知否。知否。何事黄花俱瘦。
小重山·秋思
作者：张玉娘
朝代：宋

秋入瑶台玉簟凉。藕花香暗度、紫荷乡。软□罗扇动清商。霜渐老，庭外菊初黄。眉月画应慵，瘦臞□对镜、怨容光。泪痕寒染翠绡裳。梧叶尽，疏影下银床。
川上女
作者：张玉娘
朝代：宋

川上女，行踽踽。翠鬓湿轻云，冰肌清溽暑。霞裾琼佩动春风，兰操蘋心常似缕。却恨征途轻薄儿，笑隔山花问妾期。妾情清澈川中水，朝暮风波无改时。
幽居四景 其一 山色
作者：张玉娘
朝代：宋

远山翠不减，满庭摇空青。坐对太古色，终日有馀情。
幽居四景·山色
作者：张玉娘
朝代：宋

远山翠不减，满庭摇空青。坐对太古色，终日有馀情。渺渺涵秋色，澄澄生晓烟。四山潦初歇，寒玉一溪完。山月流素晖，小窗绝嚣响。四壁寂无声，合座生灵爽。落木旧山寺，霜清叶扫风。已无鸡犬声，虚殿鸣秋蛩。
幽州胡马客
作者：张玉娘
朝代：宋

幽州胡马客，莲剑寒锋清。笑看华海静，怒振河山倾。金鞍试风雪，千里一宵征。韔底揪羽箭，弯弓新月明。仰天坠雕鹄，回首贯长鲸。慷慨激忠烈，许国一身轻。愿系匈奴颈，狼烟夜不惊。
忆秦娥·咏雪
作者：张玉娘
朝代：宋

天羃羃。彤云黯淡寒威作。寒威作。琼瑶碎剪，乘风飘泊。佳人应自嫌轻薄。乱将素影投帘幕。投帘幕。不禁清冷，向谁言着。
念奴娇中秋月次姚孝宁韵
作者：张玉娘
朝代：宋
体裁：词

冰轮驾海，破寒烟、万点苍山凝绿。清逼嫦娥秋殿静，桂树香飘金粟。万顷琉璃，一天素练，光彻飞琼屋。楚云无迹，萧萧梦断银竹。都胜三五寻常夜，高河新泻下，雪波霜瀑。臂冷香销成独坐，顾影□愁千斛。燕子楼空，凤箫人远，幽恨悲黄鹄。夜阑漏尽，梅花声动湘玉。
拜新月二章
作者：张玉娘
朝代：宋

拜新月，拜月愿月圆。新月有圆时，人别何时见。拜新月，新月下庭除。欲祝心间事，未语先惨悽。
新夏纳凉
作者：张玉娘
朝代：宋

薰风初转夏，绿树老春莺。暗溜穿花入，轻云隔竹生。倚凉攲画扇，拭泪听秦筝。素袜香尘暗，槐阴树底行。
无题二首
作者：张玉娘
朝代：宋

征雁初闻废织梭，支颐机杼恨偏多。溪头返影留斜日，湖上行舟荡芰荷。闷来弹鹊漫停梭，竹岛花潭思转多。秋老莫言春度尽，若邪犹自惜凉荷。
春夜
作者：张玉娘
朝代：宋

松花香度漏初沈，人静庭空落暗金。一枕嫩风清晓露，半窗凉月弄轻阴。坐移十二阑干曲，兴入千层积翠深。弹罢云和重问夜，蔷薇影里复长吟。
春妆凝思
作者：张玉娘
朝代：宋

春来常是见花羞，终日帘垂懒上钩。淑气薰人饶旧梦，柳条萦带绾新愁。情归野草泥寒雨，目断长江送去舟。笑比南金身自许，镜鸾独抱下妆楼。
春晓谣
作者：张玉娘
朝代：宋

到枕一声莺，晓窗生虚白。烟柳影参差，蔷薇红半拆。乘风双蛱蝶，欲入珠帘隔。独向花下吟，翠筱剌罗襟。徘徊吟不就，婢子整瑶琴。抚弦不堪弹，调别无好音。一弦肠一断，断尽几回心。
昼寝
作者：张玉娘
朝代：宋

南窗无事倦春妍，绣罢沉香火底眠。清梦却同飞絮杳，误随双蝶度秋千。
晚楼凝思
作者：张玉娘
朝代：宋

鸳鸯绣罢阁新愁，独抱云和散画楼。风竹入弦归别调，湘帘捲月笑银钩。行天雁向寒烟没，倚槛人将清泪流。自是病多松宝钏，不因宋玉故悲秋。
暮春闻莺
作者：张玉娘
朝代：宋

膏雨初乾风日晴，绿阴深处一声莺。唤回午枕伤春梦，起向蔷薇花下行。
梅花村
作者：张玉娘
朝代：宋

罗浮山下玉千株，十里长洲五里湖。嘉树留人舒啸地，飞花送客醉归途。影横乌帽月随步，香襟羔裘水在须。梦想湖山身不到，诗成凭寄老申屠。
梦游龙阙
作者：张玉娘
朝代：宋

香魂夜静趋龙阙，天风吹袂波淩袜。鲛人愁织雪绡衣，飞琼笑问青华发。肌彻冰霜玉树寒，步摇环佩玻瓈滑。一声惊觉晓莺啼，帘筛半枕梨花月。
水调歌头次东坡韵
作者：张玉娘
朝代：宋
体裁：词

素女炼云液，万籁静秋天。琼楼无限佳景，都道胜前年。桂殿风香暗度，罗袜银床立尽，冷浸一钩寒。雪浪翻银屋，身在玉壶间。玉关愁，金屋怨，不成眠。粉郎一去，几见明月缺还圆。安得云鬟香臂，飞入瑶台银阙，兔鹤共清全。窃取长生药，人月满婵娟。
汉宫春·元夕用京仲远韵
作者：张玉娘
朝代：宋

玉兔光回，看琼流河汉，冷浸楼台。正是歌传花市，云静天街。兰煤沉水，澈金莲、影晕香埃。绝胜□，三千绰约，共将月下归来。多管是春风有意，把一年好景，先与安排。何人轻驰宝马，烂醉金罍。衣裳雅淡，拥神仙、花外徘徊。独怪我、绣罗帘锁，年年憔悴裙钗。
法曲献仙音夏夜
作者：张玉娘
朝代：宋
体裁：词

天卷残云，漏传高阁，数点萤流花径。立尽屏山无语，新竹高槐，乱筛清影。看画扇，罗衫上，光凝月华冷。夜初永。问萧娘、近来憔悴，思往事、对景顿成追省。低转玉绳飞，淡金波、银汉犹耿。簟展湘纹，向珊瑚、不觉清倦。任钗横鬓乱，慵自起来偷整。
浣溪沙秋夜
作者：张玉娘
朝代：宋
体裁：词

玉影无尘雁影来。绕庭荒砌乱蛩哀。凉窥珠箔梦初回。压枕离愁飞不去，西风疑负菊花开。起看清秋月满台。
清昼
作者：张玉娘
朝代：宋

昼静春偏远，诗成兴转赊。看山凭画阁，问竹过邻家。摘翠閒惊鸟，烧烟晓煮茶。无端双蛱蝶，绕袖错寻花。
游春
作者：张玉娘
朝代：宋

护槛花浓梦欲攲，五更清露锁寒扉。明朝恐负寻芳约，拂晓平瞻霁影依。贴翠自怜羞舞镜，送春无奈听啼规。金莲破藓留芳迹，梨萼翻风作雪飞。沙上晴凫窥浅渚，松边黄蝶绕疏篱。催吟片雨云俱黑，狂絮欺人故点衣。心事肯随流水尽，新愁不与酒尊宜。青梅已结梢头实，驿使难传陇外枝。笑折野花轻插鬓，却嫌溪柳妒修眉。因过竹院参禅意，觅得云林旧日诗。听彻游郎歌古调，停看渔父下苔矶。紫山迢递行应好，苍磴萦回出每迟。罗袖翩翩香气满，绿阴冉冉鸟声微。等閒无限伤春思，芳草天涯肠断时。
烛影摇红·又用张材甫韵
作者：张玉娘
朝代：宋
体裁：词

梅雪乍融，单于吹彻寒犹浅。夜从灯下剪春幡，笑罢椒盘宴。云母屏开帘卷。放嫦娥、广寒宫苑。星移银汉。月满花衢，绕城弦管。□□□□，谯楼一任更筹换。锦霞银树玉桥联，谁道蓬山远。可是紫箫声断。漫懊恨、春宵苦短。不堪回首，照□芙蕖，断肠鸿雁。
玉女摇仙佩秋情
作者：张玉娘
朝代：宋
体裁：词

霜天破夜，一阵寒风，乱淅入帘穿户。醉觉珊瑚，梦回湘浦，隔水晓钟声度。不作高唐赋。笑巫山神女，行云朝暮。细思算、从前旧事，总为无情，顿相孤负。正多病多愁，又听山城，戍笳悲诉。强起推残绣褥，独对菱花，瘦减精神三楚。为甚月楼，歌亭花院，酒债诗怀轻阻。待伊趋前路。争如我双驾，香车归去。任春融、翠阁画堂，香霭席前，为我翻新句。依然京兆成眉妩。
玉楼春·春暮
作者：张玉娘
朝代：宋

凭楼试看春何处。帘卷空青淡烟雨。竹将翠影画屏纱，风约乱红依绣户。小莺弄柳翻金缕。紫燕定巢衔舞絮。欲凭新句破新愁，笑问落花花不语。
玉楼春春暮
作者：张玉娘
朝代：宋

凭楼试看春何处。帘卷空青淡烟雨。竹将翠影画屏纱，风约乱红依绣户。小莹弄柳翻金缕。紫燕定巢衔舞絮。欲凭新句破新愁，笑问落花花不
玉蝴蝶离情
作者：张玉娘
朝代：宋
体裁：词

极目天空树远，春山蹙损，倚遍雕阑。翠竹参差声戛，环佩珊珊。雪肌香、荆山玉莹，蝉鬓乱、巫峡云寒。拭啼痕。镜光羞照，孤负青鸾。何时星前月下，重将清冷，细与温存。蓟燕秋劲，玉郎应未整归鞍。数新鸿、欲传佳信，阁兔毫、难写悲酸。到黄昏。败荷疏雨，几度销魂。
王将军墓
作者：张玉娘
朝代：宋

岭上松如旗，扶疏铁石姿。下有烈士魂，上有清菟丝。烈士节不改，青松色愈资。欲试烈士心，请看青松枝。
班婕妤
作者：张玉娘
朝代：宋

一自怜捐弃，香迹玉阶疏。闻道西宫路，近亦绝鸾舆。翠箔玉蟾窥，天街仙籁绝。抱恨坐夜长，银釭半明灭。
瑶琴怨
作者：张玉娘
朝代：宋

凉蟾吹浪罗衫湿，贪看无眠久延立。欲将高调寄瑶琴，一声弦断霜风急。凤胶难煮令人伤，茫然背向西窗泣。寒机欲把相思织，织又不成心愈戚。掩泪含羞下阶看，仰见牛女隔河汉。天河虽隔牛女情，一年一度能相见。独此弦断无续期，梧桐叶上不胜悲。抱琴晓对菱花镜，重恨风从手上吹。
白雪曲
作者：张玉娘
朝代：宋

帘白明窗雪，风急寒威冽。欲起理冰弦，如凝指尖折。霜帏眠不稳，愁重肠千结。閒看腊梅梢，埋没清尘绝。
石榴亭诸父夜酌
作者：张玉娘
朝代：宋

永漏报高阁，榴亭出夜筵。紫檀熏宝鼎，银烛散青烟。灵籁生修竹，香风入夏弦。露浓罗袖重，歌遏酒杯传。诸妇酣春梦，双娥失翠钿。玉山推不倒，看月背花眠。
秋夜
作者：张玉娘
朝代：宋

暮声杂鸣叶，灵籁生郊墟。白雾脆杨柳，秋水翻芙蕖。蟾蜍澹帘箔，机杼织寒虚。几度思蘋藻，茫然愧鹿车。
秋思
作者：张玉娘
朝代：宋

秋入银床老井梧，能言鹦鹉日相呼。兰闺半月閒针线，学得崔徽一镜图。
结袜子
作者：张玉娘
朝代：宋

闺中女儿兰蕙性，寒冰清澈秋霜瑩。感君恩重不胜情，容光自抱悲明镜。
苏幕遮春晓
作者：张玉娘
朝代：宋
体裁：词

月光微，帘影晓。庭院深沉，宝鼎余香枭。浓睡不堪闻语鸟。情逐梨云，梦入青春杳。海棠阴，杨柳杪。疏雨寒烟，似我愁多少。谁唱竹枝声缭绕。□□临风，自诉东风早。
蕙兰芳引·秋思
作者：张玉娘
朝代：宋

星转晓天，戍楼听、单于吹彻。拥翠被香残，霜杵尚喧落月。楚江梦断，但帐底、暗流清血。看臂销金钏，一寸眉交千结。雨阻银屏，风传锦字，怎生休歇。未应轻散，磨宝簪将折。玉京缥缈，雁鱼耗绝。愁未休、窗外又敲黄叶。
閒谣
作者：张玉娘
朝代：宋

兰径香薰幽佩，竹风凉度疏帘。情长锦瑟弦断，绣倦金缄倒拈。
闺情·倦绣
作者：张玉娘
朝代：宋

绿窗春睡起常迟，绣罢鸳鸯听子规。斜倚睡屏閒怅望，慵临鸾镜独支颐。工馀綵线日空永，愁伴珊瑚梦已违。细数目前花落尽，伤心都付不言时。
闺情·沐发
作者：张玉娘
朝代：宋

腻滑青螺宝髻黏，金盘香水吸寒蟾。指尖巧弄琅玕影，楚发轻披云母帘。掠雾暗疑星点点，拂波深见玉纤纤。起来乱绾慵双凤，熏彻沉檀强自添。
题画·渔舟
作者：张玉娘
朝代：宋

秋水秋空一样明，柳阴不系小舟轻。玉堂金马非吾梦，月色芦花同醉醒。
香闺十咏 其一 桃花扇
作者：张玉娘
朝代：宋

浓花妆点一枝春，影拂潇湘月半轮。歌彻霓裳风力软，钗横鬓乱晓寒新。
香闺十咏·桃花扇
作者：张玉娘
朝代：宋

浓花妆点一枝春，影拂潇湘月半轮。歌彻霓裳风力软，钗横鬓乱晓寒新。半幅生绡雪色寒，鲛人相赠比琅玕。华清浴罢恩波媚，南浦伤时泪雨斑。汉宫早送瑶池信，荀令堂前夜气浮。凭仗花间拜新月，重添新篆炷春愁。绣罢南窗睡思催，花生银海玉山颓。东风斜倚娇无力，梦入湘江隔楚台。天孙夜半剪云罗，翠幄春分巧思多。一束金莲微印月，香尘不动步凌波。玉肤冰骨独英英，绣向珊瑚照睡屏。疑有暗香生纸帐，罗浮梦断晓魂惊。珍重天孙剪紫霞，沉香羞认旧繁华。纫兰独抱灵均操，不带春风儿女花。匠出昆山一片珍，白虹气爽晚凉新。鸳鸯不作湘波梦，幽独还嫌锦绣裀。云奁初展晓光寒，幽思重重独舞鸾。自是伤秋怜瘦影，不惭綵笔写春山。金蹙钗头双凤凰，晓来巧拂鬓云光。自怜不带萧郎思，独对菱花学淡妆。
鸣雁二章·其一
作者：张玉娘
朝代：宋

鸣雁征征，白露既零。猗嗟清兮，怀彼春冰。鸣雁嗥嗥，凉风飘飖。猗嗟娈兮，怀彼春宵。
鸣雁二章·其一
作者：张玉娘
朝代：宋
体裁：四言诗

鸣雁征征，白露既零。猗嗟清兮，怀彼春冰。（一章）鸣雁嗥嗥，凉风飘飖。猗嗟娈兮，怀彼春宵。（二章）
龙鳞石
作者：张玉娘
朝代：宋

古石横青壁，苍蛟松下蟠。日斜山气湿，瘦甲动馀寒。
从军行
作者：张玉孃
朝代：宋

二十遴戏勇，从军事北荒。
流星飞玉弹，宝剑落秋霜。
书角吹杨柳，金山险马当。
长驱空朔漠，驰捷报明王。
从军行
作者：张玉孃
朝代：宋
体裁：五言律诗

二十遴骁勇，从军事北荒。流星飞玉弹，宝剑落秋霜。画角吹杨柳，金山险马当。长驱空朔漠，驰捷报明王。
元日
作者：张玉孃
朝代：宋

曈日破寒天，红光生紫烟。
诗情归草梦，春色染桃笺。
眉月添明镜，梅粧静翠钿。
堂开诸弟集，相对笑迎年。
华清宫
作者：张玉孃
朝代：宋
体裁：五言绝句

柳暗春风远，花飞香梦残。夜深明月度，寂寞玉雕阑。
双燕离
作者：张玉孃
朝代：宋

白杨花发春正美，黄鹄帘垂低。
燕子双去復双来，将雏成旧垒。
秋风忽夜起，相呼度江水。
风高江浪危，拆散东西飞。
红径紫陌芳情断，朱户琼窗旅梦违。
憔悴卫佳人，年年愁独归。
古别离
作者：张玉孃
朝代：宋

把酒上河梁，送君灞陵道。
去去不復返，古道生秋草。
迢递山河长，缥缈音书杳。
愁结雨冥冥，情深天浩浩。
人云松菊荒，不言桃李好。
澹泊罗衣裳，容颜萎枯槁。
不见镜中人，愁向镜中老。
听琴
作者：张玉孃
朝代：宋
体裁：五言绝句

竹外结枯桐，琅琅生松风。听来还自惜，坐对烛花红。
和谪弟三一三峡晓征寄回韵
作者：张玉孃
朝代：宋
体裁：七言律诗

鸟道萦纡入剑门，谪居惟汝独怜恩。锁天烟黑疑无地，隔树人言知有村。听雨不生池草梦，看云应断故乡魂。平安日问南归雁，三峡清秋依晓猿。
咏史·乐羊
作者：张玉孃
朝代：宋
体裁：七言绝句

自剪冰丝譬远归，学成何异此成衣。妾身不是轻恩爱，祇恐苏郎戒下机。
咏史·伏生
作者：张玉孃
朝代：宋
体裁：七言绝句

楚炬秦坑六籍埃，芳心争忍不同灰。若非斯道终难坠，雪鬓应消异世才。
咏史·党奴
作者：张玉孃
朝代：宋

江雪寒连酒思豪，歌传锦帐醉烹羔。争如取水陶承旨，茗椀清新兴味高。
咏史·孟浩然
作者：张玉孃
朝代：宋

风剪银潢雪满天，蹇馿骑过灞桥边。
诗愁万斛应难载，非为驰驱老不便。
咏史·林和靖
作者：张玉孃
朝代：宋

饮尽春觞兴转赊，竹阴扶日印窗斜。
骑馿踏遍吴山曲，处处东风出杏花。
咏史·绿珠
作者：张玉孃
朝代：宋
体裁：七言绝句

珠易佳人胜阿娇，香尘微步独怜腰。危楼花落繁华尽，总付春风舞柳条。
咏史·蒨桃
作者：张玉孃
朝代：宋
体裁：七言绝句

爱赏佳人白雪辞，云绫一束费春机。翻然席上呈诗句，羞杀歌喉与舞衣。
咏史·谢东山
作者：张玉孃
朝代：宋

风捲胡沙动地尘，蔷薇深洞蔼余春。
棋终偶折登山屐，方信风流社稷臣。
咏史·贾浪仙
作者：张玉孃
朝代：宋

乘馿迢递走红尘，十二街中草色春。
不是眼空京兆尹，敲推原已入诗神。
咏史·陈图南
作者：张玉孃
朝代：宋

避名高卧白云深，扶醉骑馿下碧岑。
一笑披袍惊堕处，遯时知有济时心。
咏史·马融
作者：张玉孃
朝代：宋
体裁：七言绝句

堂下青衿日就文，帐中丝竹遏行云。岂应鲁壁遗经日，雅奏洋洋满耳闻。
咏夏雨
作者：张玉孃
朝代：宋

头上云俱黑，一片雨浪浪。
惨澹隠高树，霏微迷绿杨。
冷冷添涧水，点点落危樯。
帘捲山流翠，郊虚草自香。
静嫌声间竹，醉爱爽凝觞。
殿阁罗閒扇，池亭送嫩凉。
荷珠圆復碎，兰芷脆还芳。
拂埃乱天际，度云喧草堂。
乘空曳轻练，向晚洗炎光。
幽径荒苔滑，短檐飞鸟忙。
湛湛翻萍影，溶溶浸柳塘。
无心留石洞，有梦恼襄王。
暝色欺明月，高飙透薄裳。
入更生阒寂，欹坐讶清商。
润气清湘簟，徘徊怯绣床。
咏杨柳
作者：张玉孃
朝代：宋

袅袅斜笼寒雨，年年萦乱愁肠。
相对不堪憔悴，画眉羞鬬纤长。
咏案头四俊·凤尾笔
作者：张玉孃
朝代：宋
体裁：七言律诗

近来觅得管城子，修竹枝头彩影高。气挟风云驱阵势，光摇文彩动旌旄。诗成览德三书俊，梦入生花五色豪。圣代祇今皆有象，晴窗处处凤凰毛。
咏案头四俊·珠麝墨
作者：张玉孃
朝代：宋

兰煤熏透漏星房，苍璧无痕晕漆光。
万杵龙珠凝海水，十分麝泪泣玄霜。
松烟入砚还矜色，江雨翻云别有香。
风静月林秋气逼，满天诗思动清商。
咏案头四俊·锦花笺
作者：张玉孃
朝代：宋

薛涛诗思饶春色，十样鸾笺五采夸。
香染桃英清入观，影翻藤角眩生花。
涓涓锦水涵秋叶，苒苒剡波漾晚霞。
却笑迴文苏氏子，工夫空自废韶华。
咏案头四俊·马肝砚
作者：张玉孃
朝代：宋
体裁：七言律诗

一贡西支路八千，端溪无石玉还坚。龙媒带雨滴秋月，霜兔和云染翠烟。凤咮山荒幽草合，雀台春老野花妍。丹砂不用医繁鬓，留尔芸窗勖草玄。
咏竹·月
作者：张玉孃
朝代：宋

幽幽万籁竹千竿，凉夜宜从月裏看。
翠节参差邀玉兔，金波晃漾浴青鸾。
半檐苍月催诗思，一径寒辉醒醉魂。
吹彻霓裳清露下，嫦娥犹自对芳樽。
咏竹·烟
作者：张玉孃
朝代：宋

数枝潇洒碧溪寒，水气冥冥日欲昏。
青玉案前双翡翠，紫丝帐裏万琅玕。
湘江旧事迷归梦，陆海春阴无羽翰。
晚来独倚阑干望，暝色连天何处村。
咏竹·雪
作者：张玉孃
朝代：宋

冻雪霏霏堕九皋，竹枝垂地翠旋销。
玉龙战退飞鳞甲，青凤翻成白羽毛。
岁晚余寒知劲节，梦回佳兴讶清标。
隔云谁弄柯亭笛，落尽梅花风韵高。
咏竹·风
作者：张玉孃
朝代：宋
体裁：七言律诗

满庭修竹动秋风，掠地无痕一径通。影弄绿窗金琐碎，声归宝瑟玉玲珑。流云不碍湘妃佩，隔水还疑蔡女桐。曲罢岂知鸾鹤在，翠霞飞去玉台空。
哭沈生
作者：张玉孃
朝代：宋

中路怜长别，无因復见闻。
愿将今日意，化作阳台云。
哭沈生
作者：张玉孃
朝代：宋

仙郎久未归，一归笑春风。
中涂成永绝，翠袖染啼红。
怅恨生死异，梦魂还再逢。
宝镜照秋水，明此一寸衷。
素情无所着，怨逐双飞鸿。
塞上曲
作者：张玉孃
朝代：宋
体裁：乐府曲辞

为国劳戎事，迢迢出玉关。虎帐春风远，铠甲清霜寒。落雁行银箭，开弓响铁环。三更豪鼓角，频催乡梦残。勒兵严铁骑，破虏燕然山。宵传前路捷，游马斩楼兰。归书语孀妇，一宵私昵难。
塞下曲
作者：张玉孃
朝代：宋
体裁：乐府曲辞

寒入关榆霜满天，铁衣马上枕戈眠。愁生画角乡心破，月度深闺旧梦牵。愁绝惊闻边骑报，匈奴已牧陇西还。
夏夜园亭纳凉
作者：张玉孃
朝代：宋

南园有凉气，移席散余情。
新月隠修竹，清风开小亭。
水骨静香汗，霜纨扑乱萤。
忽然微雨至，爽籁拂檐楹。
夜鹭
作者：张玉孃
朝代：宋
体裁：古风

白鹭宿秋陂，夜寒如堕雪。久立不飞去，月明霜气冽。
夜鹭
作者：张玉孃
朝代：宋

白鹭宿秋陂，夜寒如隋雪。
久立不飞去，月明霜气冽。
山之高三章·其三
作者：张玉孃
朝代：宋

汝心金石坚，我操冰雪洁。
拟结百岁盟，忽成一朝别。
朝云暮雨心去来，千里相思共明月。
山之高三章·其二
作者：张玉孃
朝代：宋

采苦采苦，于山之南。
忡忡忧心，其何以堪。
川上女
作者：张玉孃
朝代：宋

川上女，行踽踽。
翠鬓湿轻云，冰肌清溽暑。
霞裾琼佩动春风，兰操苹心常似缕。
却恨征途轻薄儿，笑隔山花问妾期。
妾情清澈川中水，朝暮风波无改时。
幽居四景·山色
作者：张玉孃
朝代：宋

远山翠不减，满庭摇空青。
坐对太古色，终日有余情。
幽居四景·水光
作者：张玉孃
朝代：宋
体裁：五言绝句

渺渺涵秋色，澄澄生晓烟。四山潦初歇，寒玉一溪完。
幽居四景·窗月
作者：张玉孃
朝代：宋
体裁：五言绝句

山月流素晖，小窗绝嚣响。四壁寂无声，合座生灵爽。
幽居四景·蛩音
作者：张玉孃
朝代：宋
体裁：五言绝句

落木旧山寺，霜清叶扫风。已无鸡犬声，虚殿鸣秋蛩。
幽居漫赋
作者：张玉孃
朝代：宋
体裁：六言诗

细雨吹凉入户，閒花扶影移阶。愁人紫燕相语，古道清风去来。
幽州胡马客
作者：张玉孃
朝代：宋

幽州胡马客，莲剑寒锋清。
笑看华海静，怒振河山倾。
金鞍试风雪，千里一宵征。
韔底揪羽箭，弯弓新月明。
仰天坠雕鹄，回首贯长鲸。
慷慨激忠烈，许国一身轻。
愿繫匈奴颈，狼烟夜不惊。
拜新月二章·其一
作者：张玉孃
朝代：宋
体裁：古风

拜新月，拜月愿月圆。新月有圆时，人别何时见。
拜新月二章·其二
作者：张玉孃
朝代：宋
体裁：古风

拜新月，新月下庭除。欲祝心间事，未语先惨悽。
捣衣曲
作者：张玉孃
朝代：宋
体裁：古风

入夜砧声满四邻，一天霜月秋云轻。自怜岁岁衣裁就，欲寄无因到远人。
新夏纳凉
作者：张玉孃
朝代：宋

熏风初转夏，绿树老春鶑。
暗溜穿花入，轻云隔竹生。
倚凉欹画扇，拭泪听秦筝。
素袜香尘暗，槐阴树底行。
新燕忆女弟京娘
作者：张玉孃
朝代：宋
体裁：七言律诗

三月江南绿正肥，阴阴深院燕初归。乱衔飞絮营新垒，閒逐花香避绣帏。却笑秋风红缕在，独怜旧事玉京非。兰闺终日流清泪，愧尔双飞拂落晖。
无题二首·其一
作者：张玉孃
朝代：宋
体裁：七言绝句

征雁初闻废织梭，支颐机杼恨偏多。溪头返影留斜日，湖上行舟荡芰荷。
无题二首·其二
作者：张玉孃
朝代：宋
体裁：七言绝句

闷来弹鹊漫停梭，竹岛花潭思转多。秋老莫言春度尽，若邪犹自惜凉荷。
明月引
作者：张玉孃
朝代：宋
体裁：古风

明月度天飞，团团散清晖。中有后羿妻，窃药化蟾蜍。碧海心如梦，澹澹生寒虚。关山一夜愁多少，照影令人添惨悽。
春夜
作者：张玉孃
朝代：宋

松花香度漏初沈，人静庭空落暗金。
一枕嫩风清晓露，半窗凉月弄轻阴。
坐移十二阑干曲，兴入千层积翠深。
弹罢云和重问夜，蔷薇影裏復长吟。
春思
作者：张玉孃
朝代：宋
体裁：七言绝句

玉勒雕鞍燕北春，閒愁空自惜芳尘。杨花入户还飞去，应笑虚帏翠被新。
春晓
作者：张玉孃
朝代：宋
体裁：六言诗

夜雨连阶碧草，东风满院飞花。湘竹帘凝晓色，石楠树散栖鸦。
春晓
作者：张玉孃
朝代：宋
体裁：七言绝句

梦回隔竹漏声残，春起移灯看牡丹。无力东风暗吹烛，独披清露倚雕阑。
春晓谣
作者：张玉孃
朝代：宋

到枕一声鶑，晓窗生虚白。
烟柳影参差，蔷薇红半拆。
乘风双蛱蝶，欲入珠帘隔。
独向花下吟，翠篠剌罗襟。
徘徊吟不就，婢子整瑶琴。
抚弦不堪弹，调别无好音。
一弦肠一断，断尽几回心。
春残
作者：张玉孃
朝代：宋
体裁：六言诗

帘外落花万点，枝头啼鸟一声。唤转枕边春梦，倚阑终日凝情。
春睡
作者：张玉孃
朝代：宋
体裁：五言律诗

绣倦南窗下，翛然睡思催。红日过墙去，清风入幕来。幽梦迷庄蝶，荒云隔楚台。觉来香缕在，虚室绝尘埃。
春粧凝思
作者：张玉孃
朝代：宋

春来常是见花羞，终日帘垂懒上鈎。
淑气熏人饶旧梦，柳条萦带绾新愁。
情归野草泥寒雨，目断长江送去舟。
笑比南金身自许，镜鸾独抱下粧楼。
昼寝
作者：张玉孃
朝代：宋

南窗无事倦春妍，绣罢沉香火底眠。
清梦却同飞絮杳，悞随双蝶度秋千。
晚楼凝思
作者：张玉孃
朝代：宋

鸳鸯绣罢阁新愁，独抱云和散画楼。
风竹入絃归别调，湘帘捲月笑银鈎。
行天雁向寒烟没，倚槛人将清泪流。
自是病多松宝钏，不因宋玉故悲秋。
暮春偶成
作者：张玉孃
朝代：宋
体裁：七言绝句

草香云暖雨初晴，对竹敲诗坐小亭。昼永人閒啼鸟静，花飞无语春冥冥。
暮春偶成
作者：张玉孃
朝代：宋

草香云暖雨初晴，暗度梅花入翠帏。
曲罢梦回肠欲断，起看秋月色凝衣。
暮春夜思
作者：张玉孃
朝代：宋
体裁：五言律诗

夜凉春寂寞，淑气浸虚堂。花外钟初转，江南梦更长。野春鸣涧水，山月照罗裳。此景谁相问，飞萤入绣床。
暮春闻鶑
作者：张玉孃
朝代：宋

膏雨初干风日晴，绿阴深处一声鶑。
唤回午枕伤春梦，起向蔷薇花下行。
梅花
作者：张玉孃
朝代：宋
体裁：五言绝句

潇洒石池边，清标出自然。东风零乱后，蜕甲玉蜿蜒。
梅花村
作者：张玉孃
朝代：宋

罗浮山下玉千株，十里长洲五里湖。
嘉树留人舒啸地，飞花送客醉归途。
影横乌帽月随步，香襟羔裘水在鬓。
梦想湖山身不到，诗成凭寄老申屠。
梦游龙阙
作者：张玉孃
朝代：宋

香魂夜静趋龙阙，天风吹袂凌波袜。
鲛人愁织雪绡衣，飞琼笑问青华髪。
肌澈冰霜玉树寒，步摇环佩玻璃滑。
一声梦觉晓鶑啼，帘筛半枕梨花月。
池边待月
作者：张玉孃
朝代：宋
体裁：古风

待月月未升，看池池水清。冰夷吹海浪，薄雾约云英。惟见寒波动，嫦娥明镜行。
海棠月
作者：张玉孃
朝代：宋
体裁：七言律诗

永夜无人玉漏迟，团团月上海棠枝。月留凉露芳尘暗，花弄清晖淑影移。粉黛三千春对镜，银波万顷晓凝脂。深闺为尔牵愁兴，坐问容光强赋诗。
清昼
作者：张玉孃
朝代：宋

昼静春偏远，诗成兴转赊。
看山凭画阁，问竹过邻家。
摘翠閒惊鸟，烧烟晓煮茶。
无端双蛱蝶，遶袖错寻花。
游春
作者：张玉孃
朝代：宋
体裁：五言律诗

侍儿传野约，趣伴出邻姬。竹外花迎佩，溪边柳笑眉。春随流水远，日度锦云迟。拾翠人争问，含羞独有诗。
游春
作者：张玉孃
朝代：宋

护槛花浓梦欲欹，五更清露锁寒扉。
明朝恐负寻芳约，拂晓平瞻霁影依。
贴翠自怜羞舞镜，送春无奈听啼规。
金莲破藓留芳迹，梨萼翻风作雪飞。
沙上晴鳬窥浅渚，松边黄蝶绕疏篱。
催吟片雨云俱黑，狂絮欺人故点衣。
心事肯随流水尽，新愁不与酒尊宜。
青梅已结梢头实，驿使难传陇外枝。
笑折野花轻插鬓，却嫌溪柳妬修眉。
因过竹院参禅意，觅得云林旧日诗。
听彻游郎歌古调，停看渔父下苔矶。
紫山迢递行应好，苍磴萦迴出每迟。
罗袖翩翩香气满，绿阴冉冉鸟声微。
等閒无限伤春思，芳草天涯肠断时。
灯夕迎紫姑神
作者：张玉孃
朝代：宋
体裁：七言律诗

淑气回春雪渐融，星河天上一宵通。芙蕖万点交秋月，鼓角三更度晓风。烛影晕迷光绰约，帘环声彻佩玲珑。不妨鸟篆留仙迹，凤辇殷勤出紫宫。
牧童辞
作者：张玉孃
朝代：宋
体裁：古风

朝驱牛，出竹扉，平野春深草正肥。暮驱牛，下短陂，谷口烟斜山雨微。饱采黄精归不饭，倒骑黄犊笛横吹。
王将军墓
作者：张玉孃
朝代：宋

岭上松如旗，抉疏铁石姿。
下有烈士魂，上有青菟丝。
烈士节不改，青松色愈滋。
欲识烈士心，请看青松枝。
班婕妤·其一
作者：张玉孃
朝代：宋
体裁：五言绝句

一自怜捐弃，香迹玉阶疏。闻道西宫路，近亦绝鸾舆。
班婕妤·其二
作者：张玉孃
朝代：宋
体裁：五言绝句

翠箔玉蟾窥，天街仙籁绝。抱恨坐夜长，银釭半明灭。
瑶琴怨
作者：张玉孃
朝代：宋

凉蟾吹浪罗衫湿，贪看无眠久延立。
欲将高调寄瑶琴，一声絃断霜风急。
凤胶难煮令人伤，茫然背向西窗泣。
寒机欲把相思织，织又不成心愈戚。
掩泪含羞下阶看，仰见牛女隔河汉。
天河虽隔牛女情，一年一度能相见。
独此絃断无续期，梧桐叶上不胜悲。
抱琴晓对菱花镜，重恨风从手上吹。
白雪曲
作者：张玉孃
朝代：宋

帘白明窗雪，风急寒威冽。
欲起理冰絃，如凝指尖折。
霜帏眠不稳，愁重肠千结。
閒看腊梅梢，埋没清尘绝。
石榴亭诸父夜酌
作者：张玉孃
朝代：宋

永漏报高阁，榴亭出夜筵。
紫檀熏宝鼎，银烛散青烟。
灵籁生修竹，香风入夏絃。
露浓罗袖重，歌遏酒杯传。
诸妇酣春梦，双娥失翠钿。
玉山推不倒，看月背花眠。
秋夜
作者：张玉孃
朝代：宋

暮声杂鸣叶，灵籁生郊墟。
白雾脆杨柳，秋水翻芙蕖。
蟾蜍澹帘箔，机杼织寒虚。
几度思苹藻，茫然愧鹿车。
秋夜长
作者：张玉孃
朝代：宋
体裁：五言绝句

秋风生夜凉，风凉秋夜长。贪看山月白，清露湿衣裳。
秋思
作者：张玉孃
朝代：宋
体裁：古风

爽籁生灵径，清秋澹碧空。乘凉赊月色，问夜出帘栊。独坐怜团扇，罗衣吹暗风。
秋思
作者：张玉孃
朝代：宋

秋入银床老井梧，能言鹦鹉日相呼。
兰闺半月閒鍼线，学得崔徽一镜图。
秋江辞
作者：张玉孃
朝代：宋
体裁：古风

烟迷浦口人迹稀，老松瘦竹横斜晖。舟人鲙切莼羹美，竹叶香清蟹正肥。醉眠篷底呼不醒，一任春风吹鬓影。起来霜月白满天，淅沥蒹葭凉夜静。
端午
作者：张玉孃
朝代：宋
体裁：七言绝句

晓糁蒲玉泛琼浆，臂结红丝暗自伤。莫漫相逢宜楚节，独怜清梦隔潇湘。
竹亭纳凉
作者：张玉孃
朝代：宋
体裁：五言绝句

独坐幽篁阴，停绣更鸣琴。叶齐林影密，惟有清风心。
结袜子
作者：张玉孃
朝代：宋
体裁：乐府曲辞

闺中女儿兰蕙性，寒冰清澈秋霜莹。感君恩重不胜情，容光自抱悲明镜。
西楼晚眺
作者：张玉孃
朝代：宋
体裁：五言绝句

向晚登高楼，帘閒楼上头。白烟凝野水，望断使人愁。
采莲曲
作者：张玉孃
朝代：宋
体裁：词

女儿采莲拽画船，船拽水动波摇天。春风笑隔荷花面，面对荷花更可怜。
长信宫
作者：张玉孃
朝代：宋
体裁：五言绝句

珠箔疏流月，萤归定绣裳。宫西灯火合，歌吹起昭阳。
閒坐口谣
作者：张玉孃
朝代：宋
体裁：五言绝句

独坐看花枝，无言双泪垂。痴婢不知意，问我心恨谁。
閒谣
作者：张玉孃
朝代：宋

兰径香熏幽佩，竹风凉度疏帘。
情长锦瑟絃断，绣倦金缄倒拈。
闺情·倦绣
作者：张玉孃
朝代：宋

绿窗春睡起常迟，绣罢鸳鸯听子规。
斜倚睡屏閒怅望，慵临鸾镜独支颐。
工余綵线日空永，愁伴珊瑚梦已违。
细数目前花落尽，伤心都付不言时。
闺情·卜归
作者：张玉孃
朝代：宋
体裁：七言律诗

南浦萧条音信稀，百劳东去燕西飞。玉钗敲断灯花冷，游网乘空蟢子非。沉水斋心燃宝鼎，金钱纤手卜灵龟。数期细认先天课，甲乙爻加归未归。
闺情·沐髪
作者：张玉孃
朝代：宋

腻滑青螺宝髻黏，金盘香水吸寒蟾。
指尖巧弄琅玕影，楚髪轻披云母帘。
掠雾暗疑星点点，拂波深见玉纤纤。
起来乱绾慵双凤，熏彻沉檀强自添。
闺情·秋千
作者：张玉孃
朝代：宋
体裁：七言律诗

瘦腰春病不成围，闲逐秋千荡画衣。香散天风兰佩堕，声摇环玉綵绳飞。飘飖似跨双鸾去，闲雅宜从月殿归。无力尚怜扶不起，翠蛾犹蹙怨斜晖。
闻笛
作者：张玉孃
朝代：宋
体裁：七言绝句

小楼吹夜笛声飞，暗度梅花入翠帏。曲罢梦回肠欲断，起看秋月色凝衣。
题画·伯牙
作者：张玉孃
朝代：宋
体裁：七言绝句

山家茆屋隔寒林，独抱枯桐觅旧吟。门掩无人飞蛱蝶，白云垂地结晴阴。
题画·子猷
作者：张玉孃
朝代：宋
体裁：七言绝句

日暮天寒白雪频，扁舟夜半未归人。想因不尽山阴兴，留向丹青入梦清。
题画·海棠宿鸟
作者：张玉孃
朝代：宋
体裁：七言绝句

幽禽底事倦春芳，相与栖迟宿野棠。风搅一枝香梦醒，四天烟景夜茫茫。
题画·渔舟
作者：张玉孃
朝代：宋

秋水秋空一样明，柳阴不繫小舟轻。
玉堂金马非吾梦，月色芦花同醉醒。
题画·苏子
作者：张玉孃
朝代：宋
体裁：七言绝句

天白山高月满川，芦花风漾木兰船。倚舷一曲呜呜调，惊起潜蛟夜不眠。
题画·蔡确
作者：张玉孃
朝代：宋
体裁：七言绝句

楚水吴山作胜游，竹床石枕写离愁。晚烟何处吹渔笛，犹忆琵琶怨碧秋。
题画小景
作者：张玉孃
朝代：宋
体裁：五言绝句

山合云初尽，溪阴下夕阳。贪看无限好，柳底坐秋光。
香闺十咏·凌波袜
作者：张玉孃
朝代：宋
体裁：七言绝句

天孙夜半剪云罗，翠幄春分巧思多。一束金莲微印月，香尘不动步凌波。
香闺十咏·凌波袜
作者：张玉孃
朝代：宋

天孙夜半剪云虽，翠幄春分巧思多。
一束金莲微印月，香尘不动步凌波。
香闺十咏·凤头钗
作者：张玉孃
朝代：宋
体裁：七言绝句

金蹙钗头双凤凰，晓来巧拂鬓云光。自怜不带萧郎思，独对菱花学淡妆。
香闺十咏·扶玉椅
作者：张玉孃
朝代：宋
体裁：七言绝句

绣罢南窗睡思催，花生银海玉山颓。东风斜倚娇无力，梦入湘江隔楚台。
香闺十咏·桃花扇
作者：张玉孃
朝代：宋

浓花粧点一枝春，影拂潇湘月半轮。
歌彻霓裳风力软，钗横鬓乱晓寒新。
香闺十咏·梅花枕
作者：张玉孃
朝代：宋
体裁：七言绝句

玉肤冰骨独英英，绣向珊瑚照睡屏。疑有暗香生纸帐，罗浮梦断晓魂惊。
香闺十咏·玉压衾
作者：张玉孃
朝代：宋
体裁：七言绝句

匠出昆山一片珍，白虹气爽晚凉新。鸳鸯不作湘波梦，幽独还嫌锦绣裀。
香闺十咏·紫香囊
作者：张玉孃
朝代：宋
体裁：七言绝句

珍重天孙剪紫霞，沉香羞认旧繁华。纫兰独抱灵均操，不带春风儿女花。
香闺十咏·青鸾镜
作者：张玉孃
朝代：宋
体裁：七言绝句

云奁初展晓光寒，幽思重重独舞鸾。自是伤秋怜瘦影，不惭綵笔写春山。
香闺十咏·鲛绡帨
作者：张玉孃
朝代：宋
体裁：七言绝句

半幅生绡雪色寒，鲛人相赠比琅玕。华清浴罢恩波媚，南浦伤时泪雨斑。
香闺十咏·鹊尾炉
作者：张玉孃
朝代：宋
体裁：七言绝句

汉宫早送瑶池信，荀令堂前夜气浮。凭仗花间拜新月，重添新篆炷春愁。
鸣雁二章·其一
作者：张玉孃
朝代：宋

鸣雁征征，白露既零。
猗嗟清兮，怀彼春冰。
鸣雁二章·其二
作者：张玉孃
朝代：宋

鸣雁嗥嗥，凉风飘飖。
猗嗟娈兮，怀彼春宵。
龙鳞石
作者：张玉孃
朝代：宋

古石横青壁，苍蛟松下蟠。
日斜山气湿，瘦甲动余寒。
失调名·逢师许多时
作者：张珍奴
朝代：宋
体裁：词

逢师许多时，不说些儿个。
及至如今闷损我。
诗一首
作者：张珍奴
朝代：宋

逢师许多时，不说些儿个。及至如今闷，损我援笔末。
诗一首
作者：张珍奴
朝代：宋

逢师许多时，不说些儿箇。
及至如今闷，损我援笔末。
义勇行
作者：张珣
朝代：宋
体裁：古风

忆昔天下初三分，猛将并驱谁逸群。桓桓胆气万人敌，卧龙独许髯将军。威吞曹瞒欲迁许，中兴当日推元勋。惜我圣帝功不就，竟令豺兕还纷纷。血食千年庙貌古，岁时歌舞今犹勤。君不见天都灵武巢未覆，拊髀常思汉寿君。
玉蝶泉
作者：张珪
朝代：宋

仙人修炼地，玉井着神功。
日月双轮见，阴阳两窍通。
可堪清澈底，那更施无穷。
尚冀丹砂力，当浇尘念空。
题惠山寺
作者：张理
朝代：宋
体裁：五言律诗

九山朝暮云，摇落少游坟。野蔓碑全没，晴庵磬亦闻。洞偏泉路细，松折鹤巢分。高视太湖近，雪涛鸥起群。
南楼寺
作者：张琬
朝代：宋

仙去不留丹灶药，诗成惟记御园柑。休誇巨镇来天北，且得奇峰在岭南。已见二楼开石路，可无双鲤起龙潭。政当九月黄茅里，喜作清商洗瘴岚。
南楼寺
作者：张琬
朝代：宋

仙去不留丹竈药，诗成惟记御园柑。
休夸巨镇来天北，且得奇峰在岭南。
已见二楼开石路，可无双鲤起龙潭。
政当九月黄茅裏，喜作清商洗瘴岚。
和孙莘老题召伯斗野亭
作者：张琬
朝代：宋

维舟得古寺，望完多天四平。
晴日晖晖散，晚风泠泠清。
危亭下瞰野，层阁高连甍。
起望斗与牛，淮海相奔倾。
往来谁百年，今昔我平生。
悠悠何所寓，台上多化城。
与其逐影死，宁似不鸣烹。
咄哉应有止，老矣将安行。
中庭柜子落，丈室霜月明。
此意竟萧条，犹然笑安荣。
和孙莘老题召伯斗野亭
作者：张琬
朝代：宋

维舟得古寺，望远天四平。晴日晖晖散，晚风泠泠清。危亭下瞰野，层阁高连甍。起望斗与牛，淮海相奔倾。往来谁百年，今昔我平生。悠悠何所寓，台上多化城。与其逐影死，宁似不鸣烹。咄哉应有止，老矣将安行。中庭柜子落，丈室霜月明。此意竟萧条，犹然笑安荣。
独秀峰
作者：张琮
朝代：宋

原隰驱驱过一冬，好山何处不相逢。层峦叠嶂分高下，翠霭晴岚晕淡浓。小至停车休作暇，迁来携酒款从容。千崖竞秀吾乡远，只在南容独秀峰。
独秀峰
作者：张琮
朝代：宋

原隰驱驱过一冬，好山何处不相逢。
层峦迭嶂分高下，翠霭晴岚晕淡浓。
小至停车休作暇，迁来携酒款从容。
千崖竞秀吾乡远，只在南容独秀峰。
逍遥楼
作者：张琮
朝代：宋

神游八极表，乃是逍遥意。
因之以名命，何取漆园吏。
扁榜谁其书，太师龙蛇字。
弹压南容筦，江山倍增气。
心画如见人，像想用余地。
我来登斯楼，凛凛敬节义。
逍遥楼
作者：张琮
朝代：宋

神游八极表，乃是逍遥意。因之以名命，何取漆园吏。扁榜谁其书，太师龙蛇字。弹压南容筦，江山倍增气。心画如见人，像想用馀地。我来登斯楼，凛凛敬节义。
题经略台
作者：张琮
朝代：宋
体裁：古风

维攀白玉龙，曾上黄金台。指挥十二州，意气何快哉。江上只如旧，四面画图开。慨怀出奇略，何地不生才。
出塞曲
作者：张琰
朝代：宋

腰间插雄剑，中夜龙虎吼。平明登前途，万里不回首。男儿当野死，岂为印如斗。忠诚表壮节，灿烂千古后。朝发山阳去，莫宿清水头。上马左右射，捷下如猕猴。先发服勇决，手提血髑髅。兵家互胜负，凡百慎前筹。驱马饮淮水，千里黄草平。种谷却流血，痛哭秋风生。寡妻出租税，孤儿荷戈行。武威既不足，愿见和亲成。军中日奏凯，鼓行辽海东。当宁怡玉色，千金劳成功。焉知昨日地，袒甲去如空。边人不敢语，将军益褒崇。
出塞曲·其一
作者：张琰
朝代：宋
体裁：古风

腰间插雄剑，中夜龙虎吼。平明登前途，万里不回首。男儿当野死，岂为印如斗。忠诚表壮节，灿烂千古后。
出塞曲·其三
作者：张琰
朝代：宋
体裁：古风

驱马饮淮水，千里黄草平。种谷却流血，痛哭秋风生。寡妻出租税，孤儿荷戈行。武威既不足，愿见和亲成。
出塞曲·其二
作者：张琰
朝代：宋
体裁：古风

朝发山阳去，莫宿清水头。上马左右射，捷下如猕猴。先发服勇决，手提血髑髅。兵家互胜负，凡百慎前筹。
出塞曲·其四
作者：张琰
朝代：宋
体裁：古风

军中日奏凯，鼓行辽海东。当宁怡玉色，千金劳成功。焉知昨日地，袒甲去如空。边人不敢语，将军益褒崇。
官柳
作者：张琰
朝代：宋
体裁：七言绝句

不见桥东黄布帘，树犹如此我何堪。袅袅亭亭忒无赖，又将春色误江南。
失调名·持节助调羹
作者：张琳
朝代：宋
体裁：词

持节助调羹。
雨中自万寿宫归
作者：张琼
朝代：宋
体裁：七言律诗

草草登临未拟回，烟昏雨湿赋归哉。山寒未放迁莺出，地胜先闻驾鹤来。老去春光都是梦，懒边心事总如灰。归寻药裹扶筋力，准拟东风得屡陪。
雨中自万寿宫归
作者：张琼
朝代：宋

草草登临未拟回，烟昏雨湿赋归哉。
山寒未放迁鶑出，地胜先闻驾鹤来。
老去春光都是梦，懒边心事总如灰。
归寻药裹扶筋力，准拟东风得屡陪。
满江红·太液芙蓉
作者：张琼英
朝代：宋
体裁：词

太液芙蓉，浑不似、丹青颜色。
常记得、春风雨露，玉楼金阙。
名播兰簪妃后里，晕生莲脸君王侧。
忽一声、颦鼓拍天来，繁华歇。
龙虎散，风云灭。
千古恨，凭谁说。
对山河百二，泪痕沾血。
客馆夜惊尘土梦，宫车晓转关山月。
问嫦娥、垂顾肯相容，同圆缺。
句
作者：张瑰
朝代：宋

洲围淮口江形狭，亭上石头月色多。人间独有当时月，山际犹无后世樵。
寄题径山怀郎简侍郎
作者：张瑰
朝代：宋

天地一洲渚，北平南攲危。幽并深以厚，江浙清且奇。武林颇英秀，川汇仍山卑。应接殚天巧，类非人力为。径山最佳处，有岩称玉芝。居防俗士驾，地乃贤人宜。郎公留名德，平时为羽仪。引年归故里，不复衣朝衣。留侯黄石心，白傅香山期。结宇名胜外，日与尘事违。泉石景物状，尽任诸贤诗。伊予来东藩，滥持使者麾。平生爱山水，弗惮命驾之。当候秋风高，远造岩下扉。浣濯缨上尘，散步松间綦。未能继高躅，聊用慰所思。
寄嘉兴守令狐挺
作者：张瑴
朝代：宋
体裁：七言律诗

羡君席上碧云句，吟尽江南烟雨村。岂惜笙歌连夜醉，且看风物逐春新。花开花落何时尽，闲是闲非愁杀人。何似阳台云畔曲，细声拂拂下梁尘。
琼花
作者：张璪
朝代：宋
体裁：七言绝句

此花已去不须嗟，亡国亡家总为他。父老不知前日事，逢人口口道琼花。
落雁亭
作者：张璪
朝代：宋
体裁：七言绝句

千古南谯炳地灵，穿云雁塔自层层。残烟落日荒墟上，父老相传落雁亭。
与葛洪
作者：张璹
朝代：宋

提司坑冶是新差，职比催纲胜一阶。若发荐章求脚色，下官踪迹转沉埋。
竹节亭
作者：张璹
朝代：宋
体裁：七言律诗

结构华亭岁月深，形如竹节俯山阴。规模自壮中山色，基业犹存万古心。窗外岂无猿鹤唳，檐前时有凤凰吟。夜深神鬼惊闻处，月下谁弹一曲琴。
句·其一
作者：张瓌
朝代：宋
体裁：句

洲围淮口江形狭，亭上石头月色多。
句·其二
作者：张瓌
朝代：宋
体裁：句

人间独有当时月，山际犹无后世樵。
寄题径山怀郎简侍郎
作者：张瓌
朝代：宋

天地一洲渚，北平南欹危。
幽并深以厚，江浙清且奇。
武林颇英秀，川汇仍山卑。
应接殚天巧，类非人力为。
径山最佳处，有岩称玉芝。
居防俗士驾，地乃贤人宜。
郎公留名德，平时为羽仪。
引年归故里，不復衣朝衣。
留侯黄石心，白傅香山期。
结宇名胜外，日与尘事违。
泉石景物状，尽任诸贤诗。
伊予来东藩，滥持使者麾。
平生爱山水，弗惮命驾之。
当候秋风高，远造岩下扉。
澣濯缨上尘，散步松间綦。
未能继高躅，聊用慰所思。
送梵才上人归天台
作者：张瓌
朝代：宋
体裁：五言律诗

往问维摩疾，来探般若心。本源虽自在，因地亦行深。洒落溪山色，苍凉竹树阴。宦途如磨蚁，何日重登临。
武侯祠
作者：张瓒
朝代：宋
体裁：七言律诗

帝城谁送应商金，故垒萧萧岁月深。山势北来连鸟道，水声东去作龙吟。西风老树惟寒鹊，落日荒郊只暮砧。不有少陵诗句在，草堂何处共追寻。
小重山·杏火无烟烧断肠
作者：张生
朝代：宋
体裁：词

杏火无烟烧断肠。织成春恨切，柳丝长。当时谁是种花郎。却不教，柳近杏花傍。柳道不须忙。春深须是有，絮飞扬。等闲扑着杏腮香。恁时节，选甚隔池塘。
西江月·一望朱楼巧小
作者：张生
朝代：宋
体裁：词

一望朱楼巧小，四边绣幕低垂。个人活脱似杨妃。倚遍阑干十二。最苦两双情眼，难禁四只愁眉。无言回首日沉西。不道一声安置。
雨中花慢·事往人离
作者：张生
朝代：宋
体裁：词

事往人离，还似暮峡归云，陇上流泉。奈强分圆镜，枉断哀弦。常记酒阑歌畔，难忘月底花前。旧携手处，层楼朱户，触目依然。从来惯向，绣帏罗帐，镇效比翼纹鸳。谁念我、而今清夜，常是孤眠。入户不如飞絮，傍怀争及炉烟。这回休也，一生心事，为尔萦牵。
龙隐岩
作者：张田
朝代：宋

龙隐晦冥时莫考，龙骧拿攫迹堪惊。孔明久卧养全德，老子忽飞归太清。溪上一天常气胜，洞中六月自寒生。至人不得无情处，甘泽年年洒百城。
龙隠岩
作者：张田
朝代：宋

龙隠晦冥时莫考，龙骧拏攫迹堪惊。
孔明久卧养全德，老子忽飞归太清。
溪上一天常气胜，洞中六月自寒生。
至人不得无情处，甘泽年年酒百城。
句
作者：张登
朝代：宋

孤高齐帝右，潇洒晋亭峯。
句
作者：张登
朝代：宋

孤高齐帝右，潇洒晋亭峰。
朱槿花
作者：张登
朝代：宋
体裁：七言绝句

甲子虽推小雪天，刺桐犹绿槿花然。阳和长养无时歇，却是炎州雨露偏。
洞石岩
作者：张登
朝代：宋
体裁：五言绝句

山断开元蝎，龛留大业僧。七年驰便路，三蹑石梯层。
留题熙春亭
作者：张登
朝代：宋

熙春亭建为民安，要识熙熙本不难。一日但能先克复，百年虽久亦胜残。满城和气薰天地，终岁长春忘暑寒。斯道古今无异路，独题待与后贤看。
留题熙春亭
作者：张登
朝代：宋

熙春亭建为民安，要识熙熙本不难。
一日但能先克復，百年虽久亦胜残。
满城和气熏天地，终岁长春忘暑寒。
斯道古今无异路，独题待与后贤看。
挽赵秋晓
作者：张登辰
朝代：宋

儒风凋落尽，生意仅如丝。一自先生死，深为吾道悲。颓波谁砥柱，善类孰纲维。有子森如玉，斯文想未衰。自古名而寿，宗臣罕有之。尝陵终落魄，贺白不期颐。天涸璇源派，霜摧玉树枝。游魂归故国，忍见黍离离。羁贯分灯读，论交若弟兄。羡君先得隽，嗟我老无成。几载同忧患，终年隔死生。梦中犹历历，笑语若生平。
挽赵秋晓·其一
作者：张登辰
朝代：宋
体裁：五言律诗

儒风凋落尽，生意仅如丝。一自先生死，深为吾道悲。颓波谁砥柱，善类孰纲维。有子森如玉，斯文想未衰。
挽赵秋晓·其三
作者：张登辰
朝代：宋
体裁：五言律诗

羁贯分灯读，论交若弟兄。羡君先得隽，嗟我老无成。几载同忧患，终年隔死生。梦中犹历历，笑语若生平。
挽赵秋晓·其二
作者：张登辰
朝代：宋
体裁：五言律诗

自古名而寿，宗臣罕有之。尝陵终落魄，贺白不期颐。天涸璇源派，霜摧玉树枝。游魂归故国，忍见黍离离。
赭衣舂
作者：张登辰
朝代：宋
体裁：古风

赭衣舂永巷，酸风起暮杵。声声碎妾心，妾儿痛隔三千里。灞水欢迎骨肉恩，子母再见无由缘。谁将鸩羽饮龙子，晨猎上林如意死。妾耳纵能闻，妾目那能视。妾口纵能言，妾足安能履。白日改色天容愁，未央宫中桐叶秋。堂堂丰沛龙准公，三尺造汉烹英雄。击布归来尚无恙，预置股肱如指掌。明知戆勃可安刘，何为存妾子母无良谋。
题荆溪图
作者：张监
朝代：宋
体裁：七言绝句

斩蛟桥北玉枢府，高树连云第一家。欲向新图问何处，客窗风雨对梨花。
寓钱塘得乡人消息
作者：张眇
朝代：宋

西子湖边放鹤仙，几回同醉木兰船。相思东路一千里，忆别西风十四年。远信有时凭雁寄，新诗近日赖僧传。不须更问垂纶叟，已有霜痕到鬓边。
寓钱塘得乡人消息
作者：张眇
朝代：宋

西子湖边放鹤仙，几回同醉木兰船。
相思东路一千里，忆别西风十四年。
远信有时凭雁寄，新诗近日頼僧传。
不须更问垂纶叟，已有霜痕到鬓边。
读浯碑漫成一绝
作者：张知复
朝代：宋

开元天子乐升平，肯向华清戒履冰。纵有浯溪溪上石，元郎何意颂中兴。
读浯碑漫成一绝
作者：张知復
朝代：宋

开元天子乐昇平，肯向华清戒履冰。
纵有浯溪溪上石，元郎何意颂中兴。
一盌泉
作者：张知退
朝代：宋

泉形如盌水波圆，一勺之多可悟全。
试看灵湫轻洒处，甘霖顷刻徧秦川。
一盌泉
作者：张知退
朝代：宋

泉形如盌水波圆，一勺之多可悟全。试看灵湫轻洒处，甘霖顷刻遍秦川。
一碗泉
作者：张知退
朝代：宋
体裁：七言绝句

泉形如碗水波圆，一勺之多可悟全。试看灵湫轻洒处，甘霖顷刻遍秦川。
为茅峰崇禧主人景架岩赞王肖岩所写喜容
作者：张矩
朝代：宋
体裁：古风

虬髯如云眼如月，胸次毫端一泓雪。政恐儒冠或误身，尚友虚无老庄列。松阴泉影绿悠悠，此时此意如何说。三真跨鹤夜相从，长啸一声山谷裂。
再用韵呈相公
作者：张矩
朝代：宋

等囿乾坤造化中，此花珍重殿春红。矜持不受荼蘼月，披拂正须杨柳风。三咏品题真入妙，独惭属和未能工。厅前旧本今应在，何必移根江以东。
凯歌·为壑相寿
作者：张矩
朝代：宋

双阁护仙境，万壑渺清秋。台躔光动银汉，神秀孕公侯。胸次千崖灏气，笔底三江流水，姓字桂香浮。十载洞庭月，今喜照扬州。捧丹诏，升紫殿，建碧油。胡儿深避沙漠，铃阁飏轻裘。点检召棠遗爱，酝酿潘舆喜色，英裔蔚文彪。整顿乾坤定，千岁侍宸旒。
劝农二绝
作者：张矩
朝代：宋

善端天赋本无殊，力穑之馀好读书。莫讶劝农因劝学，须知公相起犁锄。长官诲汝亦谆谆，须信民生总在勤。试诵殷盘豳七月，诗书即是劝农文。
劝农二绝·其一
作者：张矩
朝代：宋

善端天赋本无殊，力穑之馀好读书。莫讶劝农因劝学，须知公相起犁锄。
劝农二绝·其二
作者：张矩
朝代：宋
体裁：七言绝句

长官诲汝亦谆谆，须信民生总在勤。试诵殷盘豳七月，诗书即是劝农文。
千秋岁·为壑翁母夫人寿
作者：张矩
朝代：宋

鹤城秋晓。又庆生朝到。人与月，年年好。黑头公相贵，膝下欢娱笑。君知否，个般福分人间少。塞上西风老。红入霜前枣。日日有，平安报。慈颜酡晕浅，一呷金杯小。香缭绕。寿星明处台星照。
半年
作者：张矩
朝代：宋
体裁：五言律诗

半年留鹤邑，岁晚倦重游。雪柳带春意，烟芜生暮愁。怕看新凤历，忍拂旧貂裘。莫道知心少，相亲有白鸥。
华亭道间
作者：张矩
朝代：宋

移船过九曲，满袖贮西风。木落山容老，荷枯水面空。客怀诗句里，时事酒杯中。莫听云间鹤，宁呼天外鸿。
和澄斋刘制干过芜湖渭阳宅有感韵
作者：张矩
朝代：宋

兴言陟屺驻征艎，丘水依然亦故乡。萱草梦寒诗思远，梅花月冷角声长。暂辞小隐从三聘，况值清时已一阳。朝籍渐通恩数洽，会看梧槚发幽光。
咏十月桃
作者：张矩
朝代：宋

十月桃开三四枝，凄凉时候见芳菲。小红不著黄花蝶，一树春风怨落晖。
唐多令（九日登平山和朱帅干）
作者：张矩
朝代：宋
体裁：词

斜日淡芜烟。重阳又一年。怅垂杨、几度飞绵。只把晴空山色看。多少恨、倩谁笺。沙霭暗中原。横戈谁夜眠。尽今宵、且醉花边。准拟来秋天气好，重把菊、嗅芳妍。
奉和魏提干
作者：张矩
朝代：宋

骑鹤楼前奏宓琴，朅来又作海山吟。碧云不隔乡关梦，白发能灰客子心。愧我抗尘徒走俗，羡君博古更通今。新诗清响传空谷，击节长歌到夜深。
好事近·素壁走龙蛇
作者：张矩
朝代：宋
体裁：词

素壁走龙蛇，难觅醉翁真迹。惟有断岗衰草，是几番经历。紫萸黄菊又西风，同作携壶客。清兴未阑归去，负晴空明月。
孤鸾·以梅花为赵懒窝寿
作者：张矩
朝代：宋

荆溪清晓。问昨夜南枝，几分春到。一点幽芳，不待陇头音耗。亭亭水边月下，胜人间、等闲花草。此际风流谁似，有懒窝诗老。向虚檐、淡然索笑。任雪压霜欺，精神越好。最喜庭除，下映紫兰娇小。孤山好寻旧约，况和羹、用功宜早。移傍玉阶深处，趁天香缭绕。
孤鸾·次虚斋先生梅词韵
作者：张矩
朝代：宋
体裁：词

塞鸿来早。正碧瓦霜轻，玉麟寒少。昨夜南枝，一点阳和先到。黄昏半窗淡月，照青青、谢池春草。此际虚斋心事，与此花俱好。算巡檐、索共梅花笑。是千古风流，少陵曾道。争似油幢下，对一枝春小。江城惯听画角，且休教、玉关人老。好试和羹手段，向凤池春晓。
孤鸾·次虚斋先生梅词韵
作者：张矩
朝代：宋
体裁：词

塞鸿来早。正碧瓦霜轻，玉麟寒少。昨夜南枝，一点阳和先到。黄昏半窗澹月，照青青、谢池春草。此际虚斋心事，与此花俱好。算巡檐、索共梅花笑。是千古风流，少陵曾道。争似油幢下，对一枝春小。江城惯听画角，且休教、玉关人老。好试和羹手段，向凤池春晓。
安庆摸·摸鱼儿·渺长江、浩无今古
作者：张矩
朝代：宋
体裁：词

渺长江、浩无今古，悠悠经几流景。桥家松竹知何在，寂历丹枫如锦。行阵整。想斗舰连艘，谈笑烟灰冷。寒光万顷。算只有当年，暮天霜月，惨澹照山影。元戎队，画角梅花缓引。楼船飞渡波稳。中流击楫酬初志，此去君王高枕。应暗省。使万里尘清，谁逊周公瑾。勋名不泯。看阳蛰潜开，老龙挟雨，渊睡为民醒。
帝城
作者：张矩
朝代：宋

帝城那得见秋容，秋在三吴泽国中。芦未著霜花已白，蓼宜近水影偏红。一行落雁低南浦，万点栖鸦起北风。安得画师模此景，钓鱼矶上著诗翁。半年再作华亭客，每喜轻帆得顺风。白水涵秋千顷净，清霜粲晓万山空。暂时放浪如尘外，忆昨经过似梦中。浊酒三杯眠未熟，不能平处枕边鸿。
帝城·其一
作者：张矩
朝代：宋

帝城那得见秋容，秋在三吴泽国中。芦未著霜花已白，蓼宜近水影偏红。一行落雁低南浦，万点栖鸦起北风。安得画师模此景，钓鱼矶上著诗翁。
帝城·其二
作者：张矩
朝代：宋

半年再作华亭客，每喜轻帆得顺风。白水涵秋千顷净，清霜粲晓万山空。暂时放浪如尘外，忆昨经过似梦中。浊酒三杯眠未熟，不能平处枕边鸿。
应天长
作者：张矩
朝代：宋
体裁：词

暮屏翠冷，秋树赭疏，双峰对起南北。
好与霁天相接，浮图现西极。
苕嶢处，云共碧。
漫费尽、少年游屐。
故乡近，一望空遥，水断烟隔。
闲凭涌金楼，潋滟波心，如洗梦淹笔。
唤醒睡龙苍角，盘空壮商翼。
西湖路，成倦客。
待倩写、素缣千尺。
便归去，酒底花边，犹自看得。
应天长 其一 两峰插云
作者：张矩
朝代：宋
体裁：词

暮屏翠冷，秋树赭疏，双峰对起南北。好与霁天相接，浮图现西极。岧峣处，云共碧。漫费尽、少年游屐。故乡远，一望空遥，水断烟隔。闲凭涌金楼，潋滟波心，如洗梦淹笔。唤醒睡龙苍角，盘空壮商翼。西湖路，成倦客。待倩写、素缣千尺。便归去，酒底花边，犹自看得。
应天长 其一 苏堤春晓
作者：张矩
朝代：宋
体裁：词

曙林带暝，晴霭弄霏，莺花未认游客。草色旧迎雕辇，蒙茸暗香陌。秋千架，闲晓索。正露湿、绣鸳痕窄。费人省，隔夜浓欢，醒处先觉。重过涌金楼，画舫红旌，催向断桥泊。又怕晚天无准，东风妒芳约。垂杨岸，今胜昨。水院近、占春光酌。恁时候，不道归来，香断灯落。
应天长 其七 南屏晚钟
作者：张矩
朝代：宋
体裁：词

翠屏对晚，乌榜占堤，钟声又敛春色。几度半空敲月，山南应山北。欢娱地，空浪迹。谩记省、五更闻得。洞天晓，夹柳桥疏，稳纵香勒。前度涌金楼，啸傲东风，鸥鹭半相识。暗数院僧归尽，长虹卧深碧。花间恨，犹记忆。正素手、暗裁轻拆。夜深后，不道人来，灯细窗隙。
应天长 其三 断桥残雪
作者：张矩
朝代：宋
体裁：词

甃澌冱晓，篙水涨漪，孤山渐捲云簇。又见岸容舒腊，菱花照新沐。横斜树，香未北。倩点缀、数梢疏玉。断肠处，日影轻消，休怨霜竹。帘上涌金楼，酒滟酥融，金缕试春曲，最好半残鳷鹊，登临快心目。瑶台梦，春未足。更看取、洒窗填屋。灞桥外，柳下吟鞭，归趁游烛。
应天长 其五 曲院荷风
作者：张矩
朝代：宋

换桥度舫，添柳护堤，坡仙题欠今续。四面水窗如染，香波酿春曲。田田处，成暗绿。正万羽、背风斜矗。乱鸥去，不信双鸳，午睡犹熟。还记涌金楼，共抚雕阑，低度浣沙曲。自与故人轻别，荣枯换凉燠。亭亭影，惊艳目。忍到手、又成轻触。悄无语，独捻花须，心事曾卜。
应天长 其五 曲院荷风
作者：张矩
朝代：宋
体裁：词

换桥渡舫，添柳护堤，坡仙旧欠今续。四面水窗如染，香波酿春曲。田田处，成暗绿。正万羽、背风斜矗。乱鸥去，不信双鸳，午睡犹熟。还记涌金楼，共抚雕阑，低度浣沙曲。自与故人轻别，荣枯换凉燠。亭亭影，惊艳目。忍到手、又成轻触。悄无语，独撚花须，心事曾卜。
应天长 其八 柳浪闻莺
作者：张矩
朝代：宋

翠迷倦舞，红驻老妆，流莺怕与春别。过了禁烟寒食，东风颤环铁。游人恨，柔带结。更唤醒、羽喉宫舌。画桥远，不认绵蛮，晚棹空歇。争似涌金楼，燕燕归来，钩转暮帘揭。对语画梁消息，香泥砌花屑。昆明事，休更说。费梦绕、建章宫阙。晓啼处，稳系金狨，双灯笼月。
应天长 其八 柳浪闻莺
作者：张矩
朝代：宋
体裁：词

翠迷倦舞，红驻老妆，流莺怕与春别。过了禁烟寒食，东风颤环铁。游人恨，柔带结。更唤醒、羽喉宫舌。画船远，不认绵蛮，晚棹空歇。争似涌金楼，燕燕归来，钩转暮帘揭。对语画梁消息，香泥砌花屑。昆明事，休更说。费梦绕、建章宫阙。晓啼处，稳系金狨，双镫笼月。
应天长 其六 花港观鱼
作者：张矩
朝代：宋
体裁：词

岸容浣锦，波影堕红，纤鳞巧避凫唼。禹浪未成头角，吞舟胆犹怯。湖山外，江海匝。怕自有、暗泉流接。楚天远，尺素无期，枉误停楫。回望涌金楼，带草蛮烟，缥缈际城堞。渐见暮榔敲月，轻舫乱如叶。濠梁兴，归未惬。记旧伴、袖携留摺。指鱼水，总是心期，休怨三叠。
应天长·候蛩探暝
作者：张矩
朝代：宋
体裁：词

候蛩探暝，书雁寄寒，西风暗剪绡织。报道凤城催钥，笙歌散无迹。冰轮驾，天纬逼。渐款引、素娥游历。夜妆靓，独展菱花，淡绚秋色。人在涌金楼，漏迥绳低，光重袖香滴。笑语又惊栖鹊，南飞傍林阒。孤山影，波共碧。向此际、隐逋如识。梦仙游，倚遍霓裳，何处闻笛。
应天长·岸容浣锦
作者：张矩
朝代：宋
体裁：词

岸容浣锦，波影堕红，纤鳞巧避凫唼。禹浪未成头角，吞舟胆犹怯。湖山外，江海匝。怕自有、暗泉流接。楚天远，尺素无期，枉误停楫。四望涌金楼，带草帟烟，缥缈际城堞。渐见暮榔敲月，轻舫乱如叶。濠梁兴，归未惬。记旧伴、袖携留摺。指鱼水，总是心期，休怨三叠。
应天长·换桥度舫
作者：张矩
朝代：宋
体裁：词

换桥度舫，添柳护堤，坡仙题欠今续。
四面水窗如染，香波酿春曲。
田田处，成暗绿。
正万羽、背风斜矗。
乱鸥去，不信双鸳，午睡犹熟。
还记涌金楼，共抚雕阑，低度浣沙曲。
自与故人轻别，荣枯换凉燠。
亭亭影，惊艳目。
忍到手、又成轻触。
悄无语，独拈花须，心事曾卜。
应天长·暮屏翠冷
作者：张矩
朝代：宋

暮屏翠冷，秋树赭疏，双峰对起南北。
好与霁天相接，浮图现西极。
苕峣处，云共碧。
漫费尽、少年游屐。
故乡近，一望空遥，水断烟隔。
闲凭涌金楼，潋滟波心，如洗梦淹笔。
唤醒睡龙苍角，盘空壮商翼。
西湖路，成倦客。
待倩写、素缣千尺。
便归去，酒底花边，犹自看得。
应天长·曙林带暝
作者：张矩
朝代：宋
体裁：词

曙林带暝，晴霭弄霏，莺花未认游客。草色旧迎雕辇，蒙茸暗香陌。秋千架，闲晓索。正露洗、绣鸳痕窄。费人省，隔夜浓欢，酲处先觉。重过涌金楼，画舫红旌，催向段桥泊。又怕晚天无准，东风妒芳约。垂杨岸，今胜昨。水院近、占先春酌。恁时候，不道归来，香断灯落。
应天长·桂轮逼采
作者：张矩
朝代：宋
体裁：词

桂轮逼采，菱沼漾金，潜虬暗动鲛室。水路乍疑霜雪，明眸洗春色。年时事，还记忆。对万顷，葑痕龟坼。旧游处，不认三潭，此际曾识。今度涌金楼，素练萦窗，频照庾侯席。自与影娥人约，移舟弄空碧。宵风悄，签漏滴。早未许、睡魂相觅。有时恨，月被云妨，天也拚得。
应天长·翠屏对晚
作者：张矩
朝代：宋
体裁：词

翠屏对晚，鸟榜占堤，钟声又敛春色。几度半空敲月，山南应山北。欢娱地，空浪迹。谩记省、五更闻得。洞天晓，夹柳桥疏，稳纵香勒。前度涌金楼，笑傲东风，鸥鹭半相识。暗数院僧归尽，长虹卧深碧。花间恨，犹记忆。正素手、暗携轻拆。夜深后，不道人来，灯细窗隙。
应天长·翠迷倦舞
作者：张矩
朝代：宋
体裁：词

翠迷倦舞，红驻老妆，流莺怕与春别。
过了禁烟寒食，东风颤环铁。
游人恨，柔带结。
更唤醒、羽喉宫舌。
画桥远，不认绵蛮，晚棹空歇。
争似涌金楼，燕燕归来，钩转暮帘揭。
对语画梁消息，香泥砌花屑。
昆明事，休更说。
费梦绕、建章宫阙。
晓啼处，稳击金狨，双灯笼月。
应天长（两峰插云）
作者：张矩
朝代：宋

暮屏翠冷，秋树赭疏，双峰对起南北。好与霁天相接，浮图现西极。岧峣处，云共碧。漫费尽、少年游屐。故乡近，一望空遥，水断烟隔。闲凭涌金楼，潋滟波心，如洗梦淹笔。唤醒睡龙苍角，盘空壮商翼。西湖路，成倦客。待倩写、素缣千尺。便归去，酒底花边，犹自看得。
应天长（平湖秋月）
作者：张矩
朝代：宋

候蛩探暝，书雁寄寒，西风暗剪绡纤。报道凤城催钥，笙歌散无迹。冰轮驾，天纬逼。渐款引、素娥游历。夜妆靓，独展菱花，淡绚秋色。
人在涌金楼，漏迥绳低，光重袖香滴。笑谏又惊凄鹊，南飞傍林阒。孤山影，波共碧。向此际、隐逋如识。梦仙游，倚遍霓裳，何处闻笛。
应天长（断桥残雪）
作者：张矩
朝代：宋
体裁：词

甃澌冱晓，篙水涨漪，孤山渐卷云簇。又见岸容舒腊，菱花照新沐。横斜树，香未北。倩点缀、数梢疏玉。断肠处，日影轻消，休怨霜竹。帘上涌金楼，酒滟酥融，金缕试春曲，最好半残鳷鹊，登临快心目。瑶台梦，春未足。更看取、洒窗填屋。灞桥外，柳下吟鞭，归趁游烛。
应天长（花港观鱼）
作者：张矩
朝代：宋

岸容浣锦，波影堕红，纤鳞巧避凫唼。禹浪未成头角，吞舟胆犹怯。湖山外，江海匝。怕自有、暗泉流接。楚天远，尺素无期，枉误停楫。
四望涌金楼，带草帟烟，缥缈际城堞。渐见暮榔敲月，轻舫乱如叶。濠梁兴，归未惬。记旧伴、袖携留折。指鱼水，总是心期，体怨三叠。
应天长（苏堤春晓）
作者：张矩
朝代：宋

曙林带暝，睛霭弄霏，莺花未认游客。草色旧迎雕辇，蒙茸暗香陌。秋千架，闲晓索。正露洗、绣鸳痕窄。费人省，隔夜浓欢，酲处先觉。
重过涌金楼，画舫红旌，催向段桥泊。又怕晚天无准，东风妒芳约。垂杨岸，今胜昨。水院近、占先春酌。恁时候，不道归来，香断灯落。
应天长（雷峰夕照）
作者：张矩
朝代：宋
体裁：词

磬圆树杪，舟乱柳津，斜阳又满东角。可是暮情堪剪，平分付烟郭。西风影，吹易薄。认满眼、脆红先落。算惟有，塔起金轮，千载如昨。谁信涌金楼，此际凭阑，人共楚天约。准拟换樽陪月，缯空卷尘幕。飞鸿倦，低未泊。斗倒指、数来还错。笑声里，立尽黄昏，刚道秋恶。
念奴娇·其二
作者：张矩
朝代：宋
体裁：词

三闾何在，把离骚细读，几番击节。蓠蕙椒兰纷江渚，较以艾萧终别。清浊同流，醉醒一梦，此恨谁能说。忠魂耿耿，只凭天辨优劣。须信千古湘流，彩丝缠黍，端为英雄设。堪笑儿童浮昌歜，悲愤翻为嬉悦。三叹灵均，竟罹谗网，我独中情切。薰风窗户，榴花知为谁裂。
念奴娇·其二
作者：张矩
朝代：宋
体裁：词

三闾何在，把离骚细读，几番击节。蓠蕙椒兰纷江渚，较以艾萧终别。清浊同流，醉醒一梦，此恨谁能说。忠魂耿耿，秪凭天辨优劣。须信千古湘流，彩丝缠黍，端为英雄设。堪笑儿童浮昌歜，悲愤翻为嬉悦。三叹灵均，竟罹谗网，我独中情切。薰风窗户，榴花知为谁裂。
念奴娇·楚湘旧俗
作者：张矩
朝代：宋
体裁：词

楚湘旧俗，记包黍沈流，缅怀忠节。谁挽汨罗千丈雪，一洗些魂离别。赢得儿童，红丝缠臂，佳话年年说。龙舟争渡，搴旗捶鼓骄劣。谁念词客风流，菖蒲桃柳，忆闺门铺设。嚼徵含商陶雅兴，争似年时娱悦。青杏园林，一樽煮酒，当为浇凄切。南薰应解，把君愁袂吹裂。
摸鱼儿 其一 送邵瓜坡赴含山尉，且坚后约
作者：张矩
朝代：宋
体裁：词

正挑灯、共听檐雨，问谁催动行色。风前千点离亭恨，惟有落梅知得。王谢宅。记前度斜阳，燕子曾相识。花香露舄。无计强追随，阳关声断，回首暮云隔。文章贯，合上薇垣梧掖。征鞍底事江北。青衫莫对韩彭著，还是玉麟佳客。须记忆。有衿佩锵锵，正愿依重席。荼蘼未折。次第牡丹开，一樽留待，相与醉寒食。
摸鱼儿 其二 送上元主簿回府
作者：张矩
朝代：宋
体裁：词

正桃花、渐蜚红雨，依稀一半春色。东风十里离亭恨，杨柳丝丝如织。远又忆。向雪月梅边，陶写吟情逸。清愁拍拍。算祗暮山知，栖鸦斜照，春树渺空碧。文章贯，合整垂云健翼。翔鸾底用栖棘。要寻玉洞烟霞胜，聊趁麟符蜚檄。归骑急。看尘袂方清，有恩纶催入。凫仙倦舄。相与问孤山，开尊抵掌，一舸画桥侧。
摸鱼儿 其二 送上元主簿回府
作者：张矩
朝代：宋

正桃花、渐蜚红雨，依稀一半春色。东风十里离亭恨，杨柳丝丝如织。远又忆。向雪月梅边，陶写吟情逸。清愁拍拍。算祗暮山知，栖鸦斜照，春树渺空碧。文章贯，合整垂云健翼。翔鸾底用栖棘。要寻玉洞烟霞胜，聊趁麟符蜚檄。归骑急。看尘袂方清，有恩纶催入。凫仙倦舄。相与问孤山，开樽抵掌，一舸画桥侧。甃澌冱晓，篙水涨漪，孤山渐卷云簇。又见岸容舒腊，菱花照新沐。横斜树，香未北。倩点缀、数梢疏玉。断肠处，日影轻消，休怨霜竹。帘上涌金楼，酒滟酥融，金缕试春曲，最好半残鳷鹊，登临快心目。瑶台梦，春未足。更看取、洒窗填屋。灞桥外，柳下吟鞭，归趁游烛。
摸鱼儿·为赵懒窝寿
作者：张矩
朝代：宋
体裁：词

猛思量、懒窝初度，鲁云呈瑞时节。平山杨柳苍茫外，犹是乡关明月。春漏泄。定知有、梅花先向江南发。烟波梦阔。漫约住西风，呼将塞雁，把酒为君说。君看取，世道羊肠屈摺。依然熟路轻辙。林泉暂洗经纶手，桐柏夜香熏彻。趋魏阙。指天上星辰，平步仪清切。蟠桃未结。待做著功名，却寻曼倩，相与带花折。
摸鱼儿·为赵懒窝寿
作者：张矩
朝代：宋

猛思量、懒窝初度，鲁云呈瑞时节。平山杨柳苍茫外，犹是乡关明月。春漏泄。定知有、梅花先向江南发。烟波梦阔。谩约住西风，呼将塞雁，把酒为君说。君看取，世道羊肠屈折。依然熟路轻辙。林泉暂洗经纶手，桐柏夜香熏彻。趋魏阙。指天上星辰，平步仪清切。蟠桃未结。待做著功名，却寻曼倩，相与带花折。
摸鱼儿·九日登平山和赵子固帅机
作者：张矩
朝代：宋
体裁：词

望关河、目断烟草，青天长剑频倚。香街十里珠帘月，空想当年华丽。堪叹处。但沙霭蒹葭，咿轧雁声起。平山谩记。怅杨柳春风，晴空栏槛，陈迹总非是。重阳好，红叶黄华满地。良辰美景如此。青油幕府传芳斝，苒苒露琼花气。还更喜。看玉阃规恢，笑骋伊吾志。尘清北冀。向关洛联镳，巍巍冠佩，麟阁画图里。
摸鱼儿·望神京
作者：张矩
朝代：宋

望神京、目断烟草，青天长剑频倚。香街十里朱帘月，空想当年华丽。堪叹处。渺沙霭蒹葭，咿雁声起。平山谩记。怅杨柳春风，晴空栏槛，陈迹总非是。重阳好，红叶黄华满地。良辰美景如此。青油幕府传芳斝，苒苒露琼花气。还更喜。看玉阃规恢，笑骋伊吾志。尘清北冀。便向关洛联镳，巍巍冠佩，麟阁画图里。
摸鱼儿·正挑灯
作者：张矩
朝代：宋

正挑灯、共听檐雨，问谁催动行色。风前千点离亭恨，惟有落梅知得。王谢宅。记前度斜阳，燕子曾相识。花香露舄。无计强追随，阳关声断，回首暮云隔。文章贯，合上薇垣梧掖。征鞍底事江北。青衫莫对韩彭著，还是玉麟佳客。须记忆。有衿佩锵锵，正愿依重席。荼未折。次第牡丹开，一樽留待，相与醉寒食。
摸鱼儿·正桃花、渐蜚红雨
作者：张矩
朝代：宋
体裁：词

正桃花、渐蜚红雨，依稀一半春色。东风十里离亭恨，杨柳丝丝如织。远又忆。向雪月梅边，陶写吟情逸。清愁拍拍。算祗暮山知，栖鸦斜照，春树渺空碧。文章贯，合整垂云健翼。翔鸾底用栖棘。要寻玉洞烟霞胜，聊趁麟符蜚檄。归骑急。看尘袂方清，有恩纶催入。凫仙倦舄。相与问孤山，开樽抵掌，一舸画桥侧。
摸鱼儿·荼
作者：张矩
朝代：宋

正莓墙、柳绵低度，枝头红紫飞尽。秾阴涨绿冰钿碎，浥浥麝兰成阵。仙骨嫩。悦姑射瑶姬，青幰游琼苑。风前有恨。也一似宫梅，飘香坠粉，轻点寿阳鬓。梨花雪，讲道全无清韵。何曾留到春晚。柔条不受真珠露，滴沥紫檀心晕。芳又润。待挼放金樽，拚作通宵饮。日高慵困。任翠幄低云，玉薰泛梦，路入醉乡稳。
摸鱼儿·荼蘼
作者：张矩
朝代：宋
体裁：词

正莓墙、柳绵低度，枝头红紫飞尽。秾阴涨绿冰钿碎，浥浥麝兰成阵。仙骨嫩。悦姑射瑶姬，青幰游琼苑。风前有恨。也一似宫梅，飘香坠粉，轻点寿阳鬓。梨花雪，讲道全无清韵。何曾留到春晚。柔条不受真珠露，滴沥紫檀心晕。芳又润。待挼放金尊，拚作通宵饮。日高慵困。任翠幄低云，玉薰泛梦，路入醉乡稳。
摸鱼儿·送邵瓜坡赴含山尉，且坚后约
作者：张矩
朝代：宋

正挑灯、共听檐雨，问谁催动行色。风前千点离亭恨，惟有落梅知得。王谢宅。记前度斜阳，燕子曾相识。花香露舄。无计强追随，阳关声断，回首暮云隔。文章贯，合上薇垣梧掖。征鞍底事江北。青衫莫对韩彭著，还是玉麟佳客。须记忆。有衿佩锵锵，正愿依重席。荼未折。次第牡丹开，一樽留待，相与醉寒食。候蛩探暝，书雁寄寒，西风暗剪绡织。报道凤城催钥，笙歌散无迹。冰轮驾，天纬逼。渐款引、素娥游历。夜妆靓，独展菱花，淡绚秋色。人在涌金楼，漏迥绳低，光重袖香滴。笑语又惊栖鹊，南飞傍林阒。孤山影，波共碧。向此际、隐逋如识。梦仙游，倚遍霓裳，何处闻笛。
摸鱼儿·重过西湖
作者：张矩
朝代：宋
体裁：词

又吴尘、暗斑吟袖，西湖深处能浣。晴云片片平波影，飞趁棹歌声远。回首唤。仿佛记、春风共载斜阳岸。轻携分短。怅柳密藏桥，烟浓断径，隔水语音换。思量遍。前度高阳酒伴。离踪悲事何限。双峰塔露书空颖，情共暮鸦盘转。归兴懒。悄不似、留眠水国莲香畔。灯帘晕满。正蠹帙逢迎，沈煤半冷，风雨闭宵馆。
摸鱼儿·重过西湖
作者：张矩
朝代：宋
体裁：词

又吴尘、暗斑吟袖，西湖深处能浣。晴云片片平波影，飞趁棹歌声远。回首唤。彷佛记、春风共载斜阳岸。轻携分短。怅柳密藏桥，烟浓断径，隔水语音换。思量遍。前度高阳酒伴。离踪悲事何限。双峰塔露书空颖，情共暮鸦盘转。归思懒。悄不似、留眠水国莲花畔。灯帘晕满。正蠹帙重翻，沉煤半冷，风雨闭宵馆。
敬饯刘兴伯提干之官
作者：张矩
朝代：宋

平生子刘子，劲气横秋霜。不肯作短簿，海漘驾飞航。棱嶒高颊颧，碧眼须眉苍。莺花风月夜，锦绣倾肝肠。诸公盍推毂，置之白玉堂。筦库着此士，四海空茫茫。仆也客于浙，云阡凄故乡。退鹢岂坦率，瞽无预文章。乘除君晚泰，尚欲思激昂。年饥仅半菽，羞涩无酒浆。赆别祗此诗，君无诮凄凉。
春吟四绝
作者：张矩
朝代：宋

岸草不知缘底绿，山花试问为谁红。元造本来惟寂寞，年年多事是春风。沙渚清泠蒲叶水，野亭和暖杏花风。此中佳趣无人会，牛背斜阳卧牧童。花露半乾红入户，竹风微动绿侵床。翠屏残梦不知处，幽鸟数声春日长。香鼎灰寒午梦回，閒情谁与梦徘徊。杖藜信步穿幽径，一阵野芳何处来。
春吟四绝·其一
作者：张矩
朝代：宋
体裁：七言绝句

岸草不知缘底绿，山花试问为谁红。元造本来惟寂寞，年年多事是春风。
春吟四绝·其三
作者：张矩
朝代：宋

花露半乾红入户，竹风微动绿侵床。翠屏残梦不知处，幽鸟数声春日长。
春吟四绝·其二
作者：张矩
朝代：宋
体裁：七言绝句

沙渚清泠蒲叶水，野亭和暖杏花风。此中佳趣无人会，牛背斜阳卧牧童。
春吟四绝·其四
作者：张矩
朝代：宋
体裁：七言绝句

香鼎灰寒午梦回，閒情谁与梦徘徊。杖藜信步穿幽径，一阵野芳何处来。
春尽出郊
作者：张矩
朝代：宋

蔷薇花落笋斑斑，酝酿清和数日间。杜宇不知春去了，又啼斜日过前山。
有怀尤赞府季耑
作者：张矩
朝代：宋
体裁：古风

西风约暮雨，虚亭得新爽。忽焉见崚嶒，彷佛呈万象。谁其伴孤吟，寒蛩轧幽响。碧云渺佳人，抱膝注遐想。
朝中措 其二 次韵赵西里游平山堂二词
作者：张矩
朝代：宋

谁云万事转头空。春寓不言中。底问垂杨在否，年年一度东风。凭高慨古，英雄亦泪，我辈情钟。事业正须老手，清吟留与山翁。
木兰花慢·上壑翁寿
作者：张矩
朝代：宋

豆花轻雨霁，更七日、是中秋。记分野三台，家山双阙，孕秀名流。平生佐时大略，有忠勤、一念等伊周。十载清风楚泽，三年明月扬州。须知万灶出貔貅。智勇迈前猷。自向来捣颖，□番平海，胆落毡裘。红旗指关定洛，看春融、喜色动宸旒。著取斑衣绣衮，揭开玉字金瓯。
木兰花慢·次韵孙霁窗赋牡丹
作者：张矩
朝代：宋
体裁：词

渐稠红飞尽，早浓绿、遍林梢。正池馆轻寒，杨花飘絮，草色萦袍。天香夜浮院宇，看亭亭、雨槛渍春膏。趁取芳时胜赏，莫将年少轻抛。鞭鞘。驱放马蹄高。世事一秋毫。更飞书倥偬，运筹闲暇，何害推敲。花前效颦著句，悄干镆、侧畔奏铅刀。何日重携尊酒，浮瓯细剪香苞。
木兰花慢（次韵孙霁窗赋牡丹）
作者：张矩
朝代：宋

渐稠红飞尽，早秾绿、遍林梢。正池馆轻寒，杨花飘絮，草色萦袍。天香夜浮院宇，看亭亭、雨槛渍春膏。趁取芳时胜赏，莫将年少轻抛。鞭鞘。驱放马蹄高。世事一秋毫。便飞书倥偬，运筹闲暇，何害推敲。花前效颦著句，悄干镆、侧畔奏铅刀。何日重携樽酒，浮瓯细剪香苞。
梅子黄时雨
作者：张矩
朝代：宋
体裁：词

云宿江楼，爱留人夜语，频断灯炷。奈倦情如醉，黑甜清午。谩道迎薰何曾是，簟纹成浪衣成雨。茶瓯注。新期竹院，残梦莲渚。应误。重帘凄伫。记并刀剪翠，秋扇留句。信那回轻道，而今归否。十二曲阑随意凭，楚天不放斜阳暮。沉吟处。池草暗喧蛙鼓。
梅子黄时雨
作者：张矩
朝代：宋

去宿江楼，爱留人夜语，频断灯炷。奈倦情如醉，黑甜清午。谩道迎薰何曾是，簟纺成浪衣成雨。茶瓯注。新期竹院，残梦连渚。
应误。重帘凄伫。记井刀剪翠，秋扇留句。信那回轻道，而今归否。十二曲阑随意凭，楚天不放斜阳暮。沈吟处。池草暗喧蛙鼓。
梅子黄时雨·云宿江楼
作者：张矩
朝代：宋

云宿江楼，爱留人夜语，频断灯炷。
奈倦情如醉，黑甜清午。
谩道迎熏何曾是，簟纹成浪衣成雨。
茶瓯注。
新期竹院，残梦莲渚。
应误。
重帘凄伫。
记并刀剪翠，秋扇留句。
信那回轻道，而今归否。
十二曲阑随意凭，楚天不放斜阳暮。
沉吟处。
池草暗喧蛙鼓。
楼中即事
作者：张矩
朝代：宋

园亭已觉晴檐暖，楼上东风尚峭寒。燕垒泥乾芹菜老，蜜房香满杏花残。诗怀正似晓山好，酒量不如春水宽。陌上儿童应笑我，黄昏犹自倚兰干。
次韵孟师翰凤儿花滴滴金
作者：张矩
朝代：宋

彩凤与幽花，动植自形色。命名取肖似，造化何容力。丹穴呈九苞，夜梦或吐白。未若秋中芳，荣悴了无迹。物理纷以移，血或化为碧。安知秋草英，不作金点滴。非由冶者铸，芳葩自光泽。误彼市中攫，一过一目逆。
次韵孟师翰凤儿花滴滴金·其一
作者：张矩
朝代：宋
体裁：古风

彩凤与幽花，动植自形色。命名取肖似，造化何容力。丹穴呈九苞，夜梦或吐白。未若秋中芳，荣悴了无迹。
次韵孟师翰凤儿花滴滴金·其二
作者：张矩
朝代：宋
体裁：古风

物理纷以移，血或化为碧。安知秋草英，不作金点滴。非由冶者铸，芳葩自光泽。误彼市中攫，一过一目逆。
次韵金陵赵民曹水阁即事
作者：张矩
朝代：宋

尚想溪亭跨鸭头，市嚣到晓不曾休。角声吹断老梅月，桥影压翻寒苇秋。三语固知非昔比，十年不到使人愁。老来著脚茆峰下，相望何殊风马牛。
水龙吟 其三 顽雪欺春，葵轩兄用韵，因次
作者：张矩
朝代：宋

先来花较开迟，怎禁风雪摧残过。红英紫萼，从他点缀，翻成沾污。一点清香，几多秾艳，紧藏不露。伴杨花散漫，逡巡堆积，纤粟处、妆成大。多谢东君造化。把群阴、一朝除破。千机锦绣，露浓香软，中间坐我。嚼徵含商，振金敲玉，埙篪相和。问西湖，别有一番桃李，肯同游么。暮屏翠冷，秋树赭疏，双峰对起南北。好与霁天相接，浮图现西极。岧峣处，云共碧。漫费尽、少年游屐。故乡近，一望空遥，水断烟隔。闲凭涌金楼，潋滟波心，如洗梦淹笔。唤醒睡龙苍角，盘空壮商翼。西湖路，成倦客。待倩写、素缣千尺。便归去，酒底花边，犹自看得。
水龙吟·其二
作者：张矩
朝代：宋

昼长帘幕低垂，时时风度杨花过。梁间燕子，芹随香觜，频沾泥污。苦被流莺，蹴翻花影，一阑红露。看残梅飞尽，枝头微认，青青子、些儿大。谁道洞门无锁。翠苔藓、何曾踏破。好天良夜，清风明月，正须著我。闲展蛮笺，寄情词调，唱成谁和。问晓山亭下，山茶经雨，早来开么。桂轮逼采，菱沼漾金，潜虬暗动鲛室。水路乍疑霜雪，明眸洗春色。年时事，还记忆。对万顷，葑痕龟坼。旧游处，不认三潭，此际曾识。今度涌金楼，素练萦窗，频照庾侯席。自与影娥人约，移舟弄空碧。宵风悄，签漏滴。早未许、睡魂相觅。有时恨，月被云妨，天也拚得。
水龙吟·寄兴
作者：张矩
朝代：宋

暮天丝雨轻寒，二分春色看看过。梅花谢了，苍苔万点，香残粉污。犹喜墙头，一枝娇袅，杏腮微露。算几回逗晓，朱阑独倚，悄只怕、东风大。浮世名缰利锁。这区区、要须识破。沧波夜月，翠微云树，依然还我。重结鸥盟，细听莺语，自歌自和。问黄沙飞镞，红尘走马，又还知么。翠迷倦舞，红驻老妆，流莺怕与春别。过了禁烟寒食，东风颤环铁。游人恨，柔带结。更唤醒、羽喉宫舌。画桥远，不认绵蛮，晚棹空歇。争似涌金楼，燕燕归来，钩转暮帘揭。对语画梁消息，香泥砌花屑。昆明事，休更说。费梦绕、建章宫阙。晓啼处，稳系金狨，双灯笼月。
水龙吟·昼长帘幕低垂
作者：张矩
朝代：宋

昼长帘幕低垂，时时风度杨花过。梁间燕子，芹随香觜，频沾泥污。苦被流莺，蹴翻花影，一阑红露。看残梅飞尽，枝头微认，青青子、些儿大。谁道洞门无锁。翠苔藓、何曾踏破。好天良夜，清风明月，正须著我。闲展蛮笺，寄情词调，唱成谁和。问晓山亭下，山茶经雨，早来开么。
水龙吟（丁经之用韵咏园亭，次韵以谢）
作者：张矩
朝代：宋
体裁：词

近家添得园亭，晓山时看飞云过。拥石栽梅，疏池傍竹，剪除芜污。更喜南墙，杏腮桃脸，含羞微露。算莺花世界，都来十亩，规模好、何须大。开放两眉上锁。把春前、新醅拨破。病酒无聊，且容觞客，无多酌我。底用歌喉，柳边自有，鸣禽相和。逗归来，折得花枝教看，似人人么。
水龙吟（寄兴）
作者：张矩
朝代：宋
体裁：词

暮天丝雨轻寒，二分春色看看过。梅花谢了，苍苔万点，香残粉污。犹喜墙头，一枝娇袅，杏腮微露。算几回逗晓，朱阑独倚，悄只怕、东风大。浮世名缰利锁。这区区、要须识破。沧波夜月，翠微云树，依然还我。重结鸥盟，细听莺语，自歌自和。问黄沙飞镞，红尘走马，又还知么。